Munstroek pixa egiten dute ohean albumak irabazi du 2015eko Etxepare saria - Sakanako Mankomunitatea\nMunstroek pixa egiten dute ohean albumak irabazi du 2015eko Etxepare saria\nuztaila 16, 2015\nEtxepare saria Nafarroako zenbait udal eta mankomunitateetako Euskara Zerbitzuek antolatzen dute, besteak beste, Sakanako Mankomunitatekoak. Aurten Pello Añorga idazleak eta Jokin Mitxelena ilustratzaileak sortutako Munstroek pixa egiten dute ohean albumak irabazi du. Bi egile hauek 80ko hamarkadako erdialdean hasi ziren elkarlanean, eta bigarren aldia da Etxepare saria jasotzen dutena: 2006an Gerlari handia lanarekin garaile suertatu ziren.\nHemezortzi lanen artean sariduna aukeratzeko zeregina Patxi Zubizarreta eta Yolanda Arrieta idazleek eta Mikel Valverde ilustratzaileak osatutako epaimahaiak izan du. Haiek adierazi dutenez “Unez une eta lerroz lerro puzten eta puzten doan beldurra barre algara eta lasaitasun bihurtzen da, azkenean. Testua eta irudiak elkar josita datoz: musika darie hitzei eta bizia irudiei.” Gaineratu dute Piztiak bizi diren lekuan Maurice Sendaken obra klasikoari keinu egiten diola lanak.\nMunstroek pixa egiten dute ohean udazkenean argitaratuko du Pamiela argitaletxeak. Sortzaileek 5.000 euro jaso dituzte egile eskubideen aurrerapen moduan.\nErantzunak desaktibatuta daude Munstroek pixa egiten dute ohean albumak irabazi du 2015eko Etxepare saria sarreran\n← Jentila pertsonaiaren inguruko galdeketa\nIkerketa soziolinguistikoa egingo da Nafarroako mendialdean →


Aldundiak garraioa eta larrialdi arreta bermatuko dizkie Soxo eta Soxogutiko biztanleei - - Aiaraldea.eus\nAldundiak garraioa eta larrialdi arreta bermatuko dizkie Soxo eta Soxogutiko biztanleei\nArabako Foru Aldundia 2016-10-11 17:28\nArabako Foru Aldundiak zerbitzu berezia jarriko du urriaren 13tik (osteguna) urriaren 17ra (astelehena) bitartean, pertsonen garraioa eta Aiarako Udalerriko Soxo eta Soxoguti herrietako biztanleen larrialdi arreta bermatzeko, herri horiek Artziniegarekin lotzen dituen zubia hobetzeko lanak egiten ari diren bitartean.\nBide Azpiegituren eta Mugikortasunaren Sailak zubi horretan plataforma zabaltzeko eta oinezkoentzako bi pasabide atontzeko lanak egingo ditu datorren ostegunetik aurrera. Lan horiek ez dute eragotziko oinezkoen joan-etorria, baina ibilgailuen zirkulazioa erabat moztuko da osteguneko 7:00etatik asteleheneko 10:00etara bitartean.\nHorregatik, eta Soxo eta Soxogutiko biztanleen garraioa eta larrialdietarako arreta bermatzearren, sailak dispositibo berezi bat jarriko du, zehazki, 15 lekuko mikrobus bat, anbulantzia bat eta suhiltzaileen ibilgailu bat. Era berean, baso pista bat atondu da, larraialdi zerbitzu gehiago behar denerako.\nMikrobusak garraio zerbitzu iraunkorra eskainiko du Soxo eta Soxogutiren eta zubiaren artean, aldez aurretik telefono honetara deituta: 689739004 Kontzeju horietako biztanleek aukera izango dute zubiaren beste aldean gaitu den aparkaleku batean beren ibilgailuak uzteko eta behar dituztenean ibilgailu horiek erabiltzeko.\nSuhiltzaileen kamioia eta anbulantzia ere Arteko Gure Ama ikastetxearen parean egongo dira aparkatuta, behar denean, esku hartu eta Soxo eta Soxogutira joateko. Osakidetzaren helikoptero bat prest egongo da egunez, presako ebakuazioa egin beharra eskatzen duten osasun larrialdietarako.\nGainera, Kostera baso pista atondu da, baina bi kontzejuetara larrialdi zerbitzu gehiago sartu beharra dagoenean baino ez da erabiliko.\nAzkenik, Bide Azpiegituren eta Mugikortasunaren Sailak alde horretan dauden bi abeltzaintza ustiategitatik esnea jasotzea bermatuko du.\nJendartea Artziniega Soxoguti


2015-11-19: Erabakia, 2015eko azaroaren 19koa, UPV/EHUko Euskararen arloko errektoreordearena. Horren bidez Euskarazko tesia egiteko ikertzaileak prestatzeko laguntzak berritu egingo dira 2015eko ekitaldirako - Euskararen eta Etengabeko Prestakuntzaren arloko Errektoreordetza - UPV/EHU\n2015-11-19: Erabakia, 2015eko azaroaren 19koa, UPV/EHUko Euskararen arloko errektoreordearena. Horren bidez Euskarazko tesia egiteko ikertzaileak prestatzeko laguntzak berritu egingo dira 2015eko ekitaldirako/\nErabakia, 2015eko azaroaren 19koa, UPV/EHUko Euskararen arloko errektoreordearena. Horren bidez Euskarazko tesia egiteko ikertzaileak prestatzeko laguntzak berritu egingo dira 2015eko ekitaldirako\n(Beste leiho bat zabalduko du)Erabakia, 2015eko azaroaren 19koa, UPV/EHUko Euskararen arloko errektoreordearena. Horren bidez Euskarazko tesia egiteko ikertzaileak prestatzeko laguntzak berritu egingo dira 2015eko ekitaldirako (pdf ,1,134.90 Mb)\n(Beste leiho bat zabalduko du)I Eranskina (pdf ,1,094.00 Mb)


Banako enpresaburu zergadun batek zuzeneko zenbatespenaren metodoaren bidez ezartzen du etekin garbia. Ibilgetu material eta ukiezineko elementuak eskuratu ditu, eta horiei esker, Sozietateen gaineko Zergako inbertsioen eta beste jarduera batzuen ziozko kenkaria aplika dezake.\nInteresatuak errepideko merkantzien garraio jardueran dihardu, eta autonomo gisa ordaintzen ditu zergak zuzeneko zenbatespenean. Garaje partzela bat eskuratu du, non garraio jarduerarako ibilgailua gordetzen duen. Partzela horren eskuraketa ez da berea %100ean. Aktibo finko material berriak eskuratzearen ziozko kenkaria aplika al dezake?\nPFEZren araudian ezarrita ez dauden eta Sozietateen gaineko Zergan aplika daitezkeen kenkariak eta hobariak egin ahal izango dira?\nSZFAn kenkari hauek aplikatzeko ezarritako mugak PFEZaren kuota osoan aplikatuko dira, hain zuzen zuzeneko zenbatespenaren metodoaren bidez lorturiko ekonomi jardueren etekinengatik osaturiko zerga-oinarri orokorraren zatiari dagokion kuotan. Zelan kalkulatzen da kuota osoa?\nUrte batean ezin badira aprobetxatu jarduera ekonomikoak sustatzeko kenkariak, aplikatu daitezke hurrengo urtean?\nPFEZ FA: Ekonomia-jarduera baten hasieran inbertitzeko kreditu-erakundeetan jarritako gordailuengatiko kenkaria\nBerrikuntza bultzatzeko Europako funtsetan inbertitzeagatiko kenkaria.\nZein kasutan aplikatzen da langileek enpresan duten parte-hartzearen ziozko kenkaria?


Formatu handiko inprimagailua, brodatzeko makina, ebaketa marrazlea - YINGHE\nFormatu handiko inprimagailu digitala\nUV Laua Inprimagailua\nLaser Engrver eta ebakitzailea\nSublimazio Bero Prentsa Makina\nBulegoa eta Enbalatzeko Makina\nYINGHE historia eta negozio modua: YINGHE ELECTRONIC INSTRUMENTS CO., LTD da etxeko ekipamenduen katearen supermerkatu bakarra, atzerriko tokiko biltegiratze zerbitzu mugaz gaindiko merkataritza elektronikoko plataformako enpresa duena. gure enpresa 2002an sortu zen, urteetako garapenaren ondoren, YINGHE enpresa modernoaren goi-teknologiako ekipamendu nazional eta atzerritar ezaguna bihurtu da, herrialdeko enpresen, produktuen eta zerbitzuen eskala bat ere ez da. Gure produktuak munduko 200 herrialde eta eskualde baino gehiagotan saltzen dira.\nNola mantendu inprimagailuaren burua arrazoiz?\nTintazko inprimatzeko makinaren oinarrizko osagaia denez, inprimatze buruaren egonkortasunak zeharka zehazten du makinaren kalitatea. Inprimatzeko buruaren kostu finkoa nahiko handia denean, nola luzatu inprimatzeko buruaren iraupena, murriztu ordezko kostua eta higadura maila eta inprimatu burua behar bezala mantendu.\nZein da ur-oinarriaren arteko aldea ...\nOlioan oinarritutako tinta pigmentua olioan diluitzeko da, hala nola olio minerala, landare olioa, etab. Tinta euskarrira atxikitzen da inprimatzeko euskarrian olioa sartuz eta lurrunduz; uretan oinarritutako tintak ura erabiltzen du barreiatzeko euskarri gisa, eta tinta inprimatzeko euskarrian dago. Pigmentua erantsita dago ...\nTinta-injekzio piezoelektrikoaren lau abantaila ...\nDenok dakigunez, apar termiko bidezko tintazko teknologiak urte asko daramatza formatu handiko tintazko inprimagailuen merkatuan nagusi. Izan ere, tinta-injekzio piezoelektrikoen teknologiak iraultza eragin du tinta-injekzioen teknologian. Mahaigaineko inprimagailuetan aspalditik aplikatzen da. Honen hobekuntza eta heldutasunarekin ...


Haurrendako antzerki-testuen lehiaketa 2021 - Kulturklik\nHaurrendako antzerki-testuen lehiaketa 2021\nPamplona/Iruña 2021(e)ko apirilaren 15(e)tik 2021(e)ko uztailaren 2(e)ra\nUztailaren 2an amaituko da epea Iruñeko Udalak eta Nafarroako Antzerki Eskolak bultzatzen duten haurrendako antzerki-testuen lehiaketaren aurtengo edizioan lanak aurkezteko, euskarazko zein gaztelaniazko modalitateetan. Hogeitahamargarren edizio honetako oinarrietan ezarritakoaren arabera, 2.500 euroko diru-zuzkidura duen sari bakarra emanen da kategoria bakoitzean, eta Iruñeko Udalak jarriko du sarietarako dirua.\nTestuak posta elektronikoz bidaliko dira biblioteca@laescueladeteatro.com helbidera, eta ‘Gaia’ eremuan honako hau idatzi beharko da: Haurrendako antzerki testuen XXX. lehiaketa. Mezuan bi agiri bidali beharko dira. 1. fitxategia, “TESTUA”: PDF formatukoa izanen da eta honako hauek soilik jasoko ditu: testua eta egileak lehiaketara aurkezteko erabilitako izengoitia. 2. fitxategian, “PLIKA” honako hauek idatziko dira: antzezlanaren izenburua eta egilearen izengoitia eta curriculum laburra, goiburuan haren izen-abizenak, posta-helbidea, helbide elektronikoa eta telefonoa adierazita; NANaren edo pasaportearen fotokopia, eta idatzizko adierazpen bat, non jasoko baita aurkeztutako antzezlana jatorrizkoa eta argitaratu zein estreinatu gabea dela, eta ez duela inongo lehiaketatan saririk jaso. Halaber, egileak berariaz adieraziko du deialdiaren oinarriak ezagutu eta onartzen dituela.\nSaritu beharreko testuak aukeratzeko, besteak beste honako hauek hartuko dira kontuan: kalitate literarioa, sormena, originaltasuna eta lana taularatzeko modukoa izatea. Epaimahaiaren epaia 2021ko irailaren lehen astean emanen da jakitera.\nDeialdiaren oinarrietan jasotzen den bezala, lehiaketa honetan 16 urtetik gorako pertsona orok parte har dezake. Egile bakoitzak, gehienez ere, hiru testu aurkezten ahalko ditu, gaztelaniaz edo euskaraz idatziak, betiere baldintza hauek beteta: testuak argitaratu gabeak eta jatorrizkoak izanen dira; ezin da testu bera aurkeztu bi modalitateetan; ezin dira beste edozein lehiaketatan saritutako lanak aurkeztu; eta inongo konpainiak (profesionala edo amateurra) estreinatu gabeak izanen dira. Gainera, iraupen aldetik, haurrendako antzezlanek izan ohi duten iraupena izanen du.\nIturria: Iruñeko Udala\nData 2021(e)ko apirilaren 15(e)tik 2021(e)ko uztailaren 2(e)ra


Argitalpen data: 2020/01/22\nHNMSWVMS, VMS560 Build 595 T2-Patch bertsioa baino lehenagokoa;\nHNMSWVMSLT, VMS560 Build 595 T2-Patch bertsioa baino lehenagokoa;\nMAXPRO NVR XE, NVR 5.6 Build 595 T2-Patch bertsioa baino lehenagokoa;\nMAXPRO NVR SE, NVR 5.6 Build 595 T2-Patch bertsioa baino lehenagokoa;\nMAXPRO NVR PE, NVR 5.6 Build 595 T2-Patch bertsioa baino lehenagokoa;\nMPNVRSWXX, NVR 5.6 Build 595 T2-Patch bertsioa baino lehenagokoa.\nJoachim Kerschbaumer-ek larritasun kritikoak dituzten bi ahultasunen berri eman du, Honeywell-en ekipoei eragiten dietenak. Urruneko erasotzaile batek pribilegioen eskalatzea egin lezake, zerbitzuaren ukapen egoera eragin edo kodearen exekuzioa ahalbidetu.\nHoneywell-ek ahultasunak konpontzen dituzten bi eguneraketa argitaratu ditu:\nVMS 560 Build 595 T2-Patch, VMS sistemetarako;\nNVR 5.6 Build 595 T2-Patch, NVR sistemetarako.\nEguneraketa horiek Honeywell-en MyWebTech zerbitzu orrialdean aurki daitezke, soilik erabiltzaile erregistratuentzat.\nProduktuak ahulak dira fidagarriak ez diren datuen deserializazio baten aurrean. Autentifikaziorik gabeko urruneko erasotzaile batek datu horiek alda litzake bereziki diseinatutako web eskarien bitartez, eta horrek kodea exekutatzera ere eraman lezake. Ahultasun horretarako CVE-2020-6959 identifikatzailea erreserbatu da.\nBeste ahultasuna SQL injekzio bat da. Autentifikaziorik gabeko urruneko erasotzaile batek web interfazera sarbidea lor lezake administratzaile baimenekin. Ahultasun horretarako CVE-2020-6960 identifikatzailea erreserbatu da.


Hipoteka-luzamendua| BBVA España\nMartxoaren 17an argitaratu zen el Real Lege-dekretu 8/2020, premiazko neurriekin eta ezohiko para aurre egin el eragin socioeconómico del COVID-19, eta deskribatzen las baldintza, la dokumentazio eta lo epe para eskatu bat luzamendu en las kuota de hipoteka-mailegu ohiko etxebizitzarako, eraikin estimu merkataritzako jarduerara, edo etxebizitza alokatuta por partikular utzi de jaso la errenta.\nSi zara bezero, duzu BBVArekin bat hipoteka eta biltzen duzu las baldintza, ahal izango duzu acogerte a la luzamendu zuri hiru atzeratzeko aukera ematen ditu hilabete la kuota de la hipoteka, nahiz eta izan ahal den luza daitekeen. Denbora honetan zehar, ez se zuri kobratuko la kuota.\nLa aplikazio de la luzamendu bai aldatzen el epe de la operazio, eta horregatik estatuaren ostean de alarma, Bezero eta Erakunde sinatuko notario aurrean bat novación modificativa, eta bere gastu Erakundearen kontura dira.\nDadas las neurri de murrizketa mugikortasunaren jartzen el estatu de alarma, para egin la eskaera de la luzamendu telefonoz harremanetan jarri ahal duzu zure bulegoarekin edo kudeatzaile ohiko para zuri adierazi nola bidali la dokumentazio beharrezko eta zuri lagundu a argitu las zalantza (Dokumentazio betilean dago egoki la dokumentazio a eman). Aldi baterako itxitako bulegoetan ohiko telefonoen bidez jarraituko dizugu laguntzen.\nEre zure bulegoarekin harremanetan jarri ahal duzu por el posta elektroniko bilatzailean aurkitu ahal duzuna de bulego. Posta elektroniko bidez zure bulegora, abiatzen bazara adierazten en el kontu COVID19 LUZAMENDU + zure kopuru oso de NAN. Bat kudeatzaile de BBVA harremanetan jarriko da zurekin ahal bezain laster.\nLan egoeraren agiriak:\nEtxean bizi diren pertsonen agiriak:\nHipotekatutako etxebizitzan erroldatutako pertsonen erroldatze-ziurtagiria, egiaztagiriak aurkezteko unea eta aurreko sei hilabeteak adierazita.\nOndasunen titulartasuna egiaztatzen duten dokumentuak:\nJabetza Erregistroko indize zerbitzuaren ohar bakuna, familia-unitateko kide guztiak jasotzen dituena.\nEtxebizitzaren salerosketaren eta hipoteka-bermedun maileguaren eskriturak.\nDokumentu a aurkeztu izan gertatzekotan bat etxebizitza alokairuan:\nZordun ez den mailegu-hartzailearen/fidatzailearen/hipotekatzailearen erantzukizunpeko adierazpena:\nArdurapeko adierazpen betetzeari buruzko zordun guztien de lo baldintza exijituta para considerarse kokatuta en el atari de baztertze, ereduaren arabera, por el Real Lege-dekretu.\nSi bezala alderdi eskatzaile de la luzamendu ezin izango eman bat de lo dokumentu behar izanda, ahal izango duzu sustituirlo por bat ardurapeko adierazpen barne hartu la justifikazio berariazko de lo arrazoi, lotuta ondorioekin de la krisi del COVID-19, zuri eragozten halako ekarpen. Bukaeraren ostean del estatu de alarma eta bere luzapen izango EL epe de bat hilabete para la ekarpen de lo dokumentu ez erraztu.\nZure eskabidea jaso eta zure kasuan beharrezkoa den dokumentazioa berrikusi ondoren, beranduenez 15 eguneko epean inplementatuko dugu luzamendua.\nLas arau jasotzen dutena hau jokaera:\nReal Lege-dekretu 8/2020, argitaratuta 2020ko martxoaren 17an BOEn.\nReal Lege-dekretu 11/2020, argitaratuta 2020ko apirilaren 1ean BOEn.


Txinako Eps Block Molding Makinen fabrikatzaileak eta hornitzaileak - PinSheng Makineria\nHasiera > Produktuak > EPS Makina > Blokeak moldatzeko makina > Eps blokeak moldatzeko makina\nGure PSBM200-800VC/AC EPS blokeak moldatzeko makina EPS blokeak ekoizteko ekipamendu automatiko osoa da, eraginkorra eta energia-kontsumo txikia duena.\nGure EPS blokeak moldatzeko makinak makina prozesu guztiak eskaintzen ditu, automatikoki betetzeko, zabaltzeko, bahetzeko, desmuntatzeko eta garraiatzeko lanak barne.\nEPS blokeak moldatzeko makinaren tamaina erregulagarria izan daiteke. Makinaren luzeran edo zabaleran biraketa kodearen bidez torlojuaren zilindroa kontrolatzeko. Blokearen moldearen tamaina ukipen-pantaila erabiliz ezarriz, makinak automatikoki moldatuko du moldearen tamaina. Erabilera metodoa erraza da.\nEPS blokeak moldatzeko makina-ren moldea hodi laukizuzen sendoz eta altzairuzko plakaz soldatzen da, eta horrek indar handia egiten du makinaren segurtasun handiagoa mantentzeko.\nEPS blokeak moldatzeko makina-k 3 bola-balbula ditu, lurrun-balbularen kontrol sistema handi bat alderatuz, gutxienez % 20 lurrun aurreztu dezake, ISO-standrad tximeleta-balbulekin, egonkortasuna eta bizitza luzea asko hobetzen ditu.\nEPS blokeak moldatzeko makinas PLC (Mitsubishi) eta ukipen-pantaila (Schneider) hartzen ditu eragiketa erraz baterako;\nEPS (POLESTIRENO ZABALTZAILEA) fruta, landare eta elektrizitaterako erabiltzen da, eraikuntzarako isolamendu-paneletarako. Kalitate onarekin, jatorrizko poliestireno aleen bolumena 40 aldiz zabal daiteke.\nHot Tags: Eps blokea moldatzeko makina, fabrikatzaileak, hornitzaileak, fabrika, Txina, merkea, kalitatea


Alkohola poemak - Wikipedia, entziklopedia askea.\nAlkohola poemak Joseba Sarrionandiak euskaraz idatzitako poesia liburua da, eta 1984an Pamielak argitaratu zuen. Beste hizkuntzetatik euskarara ekarritako poema klasikoen bilduma da liburua: Li Bai, Du Fu poeta txinatarrenak, François Villon frantziarrenak, etab.\n↑ «NorDaNor | EIZIE» nordanor.eus Noiz kontsultatua: 2021-03-09.\nLiburuari buruzko informazioa eta kritika Susa argitaletxearen webgunean.\nOrriaren azken aldaketa: 9 martxoa 2021, 16:18.


Alex Txikonek Portugaleteko zubitik salto egin du | www.amorebieta.com\nInicio Noticias Alex Txikonek Portugaleteko zubitik salto egin du\nAlex Txikonek Portugaleteko zubitik salto egin du\nAlex Txikonek eta Pablo Otxoak BASE jauzia egin dute gaur goizean –asteazkena, martxoak 19– Portugaleteko Zubi Esekitik, Bizkaia Zubitik alegia.\nHala, garapenerako nazioarteko lankidetzan diharduen InAurora plataformak aurki martxan jarriko duen ‘Ur Baso Baten Alde’ (For a Glass of Water) nazioarteko kanpaina babestu dute Txikonek eta Otxoak. Euskal Fondoaren baitako proiektua da InAurora, bereziki komunikazioaren alorrean dihardu, eta orain eskuartean duen ekimen honek urari eta lurrari lotutako giza eskubideak genero ikuspegitik aldarrikatzea du helburu. Sentsibilizazio kanpaina partehartzailea izango da eta, beste ekintza batzuen artean, ur baso bat iristaraziko du Herbehereetatik El Salvadorrera: 13.707 km, 9 etapatan. Ibilbidea iruditan eta ikus-entzunezkoen bitartez jarraitu ahal izango da Sarean\nArtículo anteriorUn incendio por un robo de cobre\nArtículo siguienteGPS IKASTAROA: hasierako maila


Vitoria-Gasteizko Udalaren web-orria - Haziak lehiaketaren oinarriak, 2022\nHaziak: ideia gazteen lehiaketaren oinarri arautzaileak (2022)\nHaziak ideia gazteen lehiaketaren 2022ko oinarriak:\nLehiaketaren helburu orokorra da gazteek, herritarrak diren heinean, bere aisialdia bete-betean eraikitzea eta Gasteizko gizarte bizitzan parte hartzea.\nHelburu espezifikoak hauek dira:\nTaldeko lana bultzatuz gazteen ekimen kolektiboak bideratzea eta gaztetik heldua izatera prozesuan bere trebeziak eta garapen pertsonala indartzea .\nGasteizko udalerriko gizarte bizitza aberastea, gazteen proiektu berriak eta parte hartzekoak hedatuz.\nGazteen ahalmen sortzailea eta eraberritzailea hedatzea eta gizartean gazteriaren irudi positiboa bultzatzea.\nHiriko gazteek elkar ezagutzea erraztea.\nLehiaketaren hartzaileak hauek dira: Gasteizen bizi, ikasi edo lan egiten duten 14 eta 30 urte bitarteko gazteak. Bi kategoria ezarriko dira: 14-18 eta 19-30 urte bitartekoak.\nTaldeko ideiak faboratuko dira, hau da, proiektu bakoitzeko 3 pertsona (gutxienez) egotea nahigarria izango da. Baina, ideia bat deialdi honen jarduera-eremu batean nabarmena bada, irabazle izan ahal izango da bakarka.\nLehentasuna emango zaie aurreko edizioetan sarituak izan ez diren pertsonei.\n3. Jarduera-eremuak eta proiektu motak\nIdeiak 2022. urtean garatuko dira eta honako eremuetan finkatu beharko dira (aukerakoak):\nKirola eta kirol jarduerak.\nOsasuna eta bizitza-kalitatea.\nIngurunea eta iraunkortasuna.\nInformatzeko eta komunikatzeko teknologiak.\nHezkuntza librea eta aisialdi hezigarria\nElkartasuna eta sentsibilizazioa.\nKultura aniztasuna eta dibertsitatea\nEuskara eta euskal kultura.\nEta oro har, Gazteria Zerbitzuak kudeatzen duen beste edozein gai.\nGazteentzako eta udalerrirako ideia erakargarriak izan behar dira.\nIdeiak honako betebehar hauek bete behar dituzte:\nGasteizen bizi, ikasi edo lan egiten duten 3 eragile izatea.\nGasteizko udalerrian sustatzen diren proiektuak izan behar dira; dena den, onartuko da proiektuaren hainbat atal udalerritik kanpo garatzea.\nGasteizko udalak finantzatutako proiektua ez izatea inongo biderik.\nEpaimahaiaren erabakia jakin baino lehenago hasitako proiektuak aurkeztea onartuko da, baldin eta bukatu gabe badaude.\nIrabazi-asmorik gabeko proiektua izatea.\nPartaideek bi aspektu hartu behar dituzte kontuan:\nTalde bakoitzak, gehienez, bi ideia aurkeztuko ditu.\nPertsona berak 3 talde-ideiatan parte hartzeko aukera izango du.\nPertsona bat bi ideiarekin saritu ahal izango da gehienez.\n5. Aurkeztu behar den dokumentazioa\nIdeia bakoitzarekin batera hauek aurkeztu behar dira:\nEskaera-orria beteta: I. Eranskina\nEskaera egiten duenaren identifikazio-dokumentuaren fotokopia.\nAdingabekoek (18 urte baino gutxiago), deialdira aurkezten badira, II. Eranskina bete beharko dute. Bertan, gurasoen edo tutorearen baimena ezinbestekoa izango da.\nIdeiaren gidoi zehatza: III. Eranskina\n6. Eskaerak aurkezteko tokia eta datak\nIdeiak aurkezteko epea: maiatzaren 6ra arte.\nIdeiak posta elektronikoaren bitartez bidali behar dira, helbide honetara: haziak@vitoria-gasteiz.org.\nIdeiak egiteko edo eranskinak betetzeko Gazteria Zerbitzuaren teknikarien laguntza eska daiteke. Hitzordua eskatzeko mezu bat bidali behar da hurrengo helbidera: haziak@vitoria-gasteiz.org\nSaria ideia garatzeko diru-zenbateko bat izango da; baliabideen banaketa ideiaren beharren araberakoa izango da eta ideia bakoitzeko neurrira egokitua izango da, gehienera ere ideia bakoitzeko diru-kopurua 3000 eurokoa izango da; sariek indarrean dagoen legediak ezarritako PFEZaren atxikipena izango dute.\nLaguntza ekonomikoaz gain Gazteria Zerbitzuak ideia irabazleei hainbat laguntza eskuratuko die:\nProiektuaren behin betiko diseinua finkatzeko orientazioa edo aholkularitza, ekintza garatzeko espazio jakin bat erabiltzeko baimena, ikus-entzunezko baliabideak uztea, proiektuaren zabalkundea, hainbat gaitan diharduten profesionalen laguntza ematea edo proiektua erakutsi, jakinarazi edo hedatzeko laguntza.\nGazteria Zerbitzuak, deialdi horretako sariak hornitzeko, gehienez ere, 30.000 euroko kopurua izango du (Gazteria Zerbitzuaren 2022ko ekitaldiaren aurrekontua 01 16 2371 22734 partidaren kontura).\n8. Lehiaketaren faseak\nIdeia gazteen Haziak lehiaketa hainbat fasetan gauzatuko da:\n1. fasea: Ideiak aurkezteko epea maiatzaren 6an amaituko da, egun hori barne.\n2. fasea: “Ideia gazteen Haziak” topaketa. Gazteria Zerbitzuak parte-hartzaile guztiei dei egiten ahalko die, taldeka edo banaka, helburu hauek dituen topaketa baterako:\nIdeia bakoitza beste taldeei aurkeztea.\nIdeiak hobetzeko proposamenak egitea.\nAntzeko ideien edo ideia osagarrien arteko kolaborazioak sustatzeko ahaleginak egitea.\nAurreko edizioetan eginiko proiektuak ezagutzea.\nTopaketa horretara joatea komenigarria da.\n3. fasea: ideiak berregitea. Topaketa egin ostean, talde sustatzaile bakoitzak bere ideiarako egokien iritzitako hobekuntzak egin eta berriro aurkezteko 4 eguneko epea izango du, aukera hau hautazkoa da.\nBehin betiko ideiak berriro haziak@vitoria-gasteiz.org helbide elektronikora bidaliko dira.\n4. fasea. Ideia irabazleak hautatzea. Epaimahaiak epaia emango du ekainean, Gasteizko Udalaren web orrian (www.vitoria-gasteiz.org).\n9. Ideia irabazleak hautatzea\nGasteizko Udaleko Gazteria Zerbitzuak (Alkatetzaren eta Erakunde Harremanen Saila) emango ditu oinarri horietan jasotako sariak; berari dagokio epaimahaiak emandako ideia irabazleen proposamena Alkatetzaren eta Erakunde Harremanen Saila zinegotzi ordezkariarenera eramatea, han onets dadin.\nEpaimahaia osatuko duten kideak hauek izango dira:\nGazteria Zerbitzuko 2 teknikari.\nHerritarren Parte-hartze Zerbitzuko teknikari bat\nKultura Zerbitzuko teknikari bat.\nGasteizko gazte bat.\nIdeiak hautatzerakoan, honako irizpideak hartuko dira kontuan:\nIdeiaren formulazioa (34 puntu gehienez):\nZehaztasuna, argitasuna eta laburtasuna (10 puntu gehienez).\nGenero-berditasuna txertatzea: ikuspegi hori sustatzen duten ekintzak (6 puntu gehienez).\nEuskarak proiektuan duen agerpena: euskaraz sortutako eta garatutako proiektua, normalizazioa bultzatzen duten neurriak (6 puntu gehienez).\nAniztasuna eta kulturartekotasunaren ikuspuntua sartzea (6 puntu gehienez).\nGazteria Zerbitzuaren helburuen egokitzapena (6 puntu gehienez)\nOriginaltasuna eta izaera berritzailea (20 puntu gehienez). Ideia berritzailea izatea baloratuko da (edukiak eta metodologia).\nTaldeko ideia izatearen kasuan (10 puntu)\nTaldeko partaideak aurreko edizioetan saritu ez izana (1 puntu).\nBeste gasteiztar gazte batzuei proiektuan parte hartzeko aukera ematea (15 puntu gehienez).\nIdeiaren bideragarritasuna, giza baliabideei, baliabide ekonomikoei eta materialei dagokienez (10 puntu gehienez).\nIdeiaren komunikazio eta zabaltze estrategia (10 puntu gehienez).\nPuntuazioa orotara: 100 puntu\nSariak orekaz banatuko dira, aurkeztutako ideien arabera eta aipatutako puntuazio-irizpideen arabera, 14 eta 18 urte bitarteko eta 19 eta 30 urte bitarteko adin-taldeen artean.\n10. Irabazleen betebeharrak\nSaria jasoko duten pertsonek honako betebehar hauek bete beharko dituzte:\nProiektuaren edo programaren ardurak bere gain hartzea .\nSaria jaso eta gero, proiektuaren edukia ez aldatzea, baldin eta Gazteria Zerbitzuak onetsi badu.\nGehienez ere 18 hilabeteko epea ideia gauzatzeko konpromisoa hartzea.\nGazteria Zerbitzuak proiektua abian jartzeari egingo dizkion aholkuak, jarraipenak eta egiaztapenak onartzea.\nProiektua zabaltzeko egingo diren publizitate-materialetan, erakusketan edo ikuskizunetan Gasteizko Udalaren laguntza aipatzea.\nProiektua zabaltzerakoan (publizitatea, informazioa…) jaiotza, arraza, sexua, erlijioa edo iritzia bezalako arrazoiengatik diskriminatzen duten hizkuntza eta irudiak ez erabiltzea.\nProiektua, programa edo ekintzak zabaltzerakoan, euskararen erabilera arautzen duen legea aplikatzea.\n11. Jasotako saria justifikatzea\nProiektu irabazlearen ekintzak behin bukatu eta gero, ezinbestekoa izango da Gazteria Zerbitzuarekin batera esperientziaren balorazioa egitea.\nBalorazio horretara eraman beharko den dokumentazioa, gutxienez, hau izango da:\nGaratutako ekintzaren memoria zehaztua.\nEkintza zabaltzeko erabili diren publizitate-material guztien ale bat; esaterako: liburuxkak, afixak, liburuak, bideoak, e.a.\nNahi baduzu, oinarri hauen inprimatzeko bertsioa deskargatu dezakezu: 2022ko Haziak lehiaketaren oinarriak


Hezitzailea, berritsu - - Goiena.eus\nSaioa Garitano 2016-05-06 08:29\nHerriak badauzka aisialdiko eremu asko, erakargarriak direnak. Guk, eremu hauetan lanean jarraitzeko gogoa eta ilusioa jarri behar dugu.\nHaur eta gazteen hizkuntz ohituretan eragin beharra dago, euskara asko erabiltzen lagundu eta euskararekin harreman handia eta ona izatera bultzatu behar ditugu. Etorkizuneko giltza dira eta aisialdiak badauka eurengan eragiteko erreferente garrantzitsu bat: hezitzailea.\nHaur eta gazteari hizkuntz ohituretan lagunduko diona hezitzailea izan behar da. Erabileran eragitea da helburua eta bera da ekintzaren dinamizatzaile eta euskararen erabilera ere dinamizatu dezakeena. Hezitzaile berritsuak nahi ditugu; elkarrizketa ugari sortuko dituena eta beraien elkarrizketetan parte hartuko duena, lehen hitza beti euskaraz esan eta beraiei laguntza eskainiko diena eta errefortzu positiboak emango dituena.\nHaur eta gazteei ere ahalegina eskatuko diegu. Esan beharrekoa euskarara eramatea kosta egiten zaiela ikusten badugu, laguntzeko prest gaudela azalduko diegu eta beraiek euskara mantentzeko ahaleginak egiten dituztela ikusten dugunean, animatu eta zoriondu egingo ditugu\nEz ahaztu, garrantzitsuena gure jarrera da. Hezitzaileak gara eta hezitzaile aktibo eta berritsu bezala jokatu behar dugu. Edozein egoera eta jarduera egokia da umeekin eta gazteekin harremana izateko eta euskararen erabilera bultzatzeko.


Salmenta beroa Auto Paper Itsasgarria Botila Etiketa Makina - Npoat.com\nSalmenta beroa Auto Paper Itsasgarria Botila Etiketa Makina Itsasteko\nBotoi lau erdi automatikoen etiketatze makina egokia da botila lauak etiketatzeko, hala nola botila kosmetikoa, garbigarri likidoak eta abar. Oso erabilia da elikagai / kosmetika / farmazia / industria elektrikoetan.\nEtiketatze gailu oso zehatza egokituta, makina tamaina desberdinetako produktuak etiketatzeko egokia da. Eskulana aurrezten du eta etiketen zehaztasuna eta koherentzia hobetzen ditu.\nAlde bikoitzeko botila laua Labelatzeko Makina Parametroa:\nEkoizpen abiadura 15 ~ 30 botila (Etiketaren tamainaren eta eskuzko abiaduraren arabera)\nBotilaren tamaina Luzera: 20mm ~ 200mm, Altuera: 20mm ~ 150mm, Zabalera: 0.2mm ~ 120mm\nEtiketaren tamaina Altuera: 15mm ~ 100mm, luzera: 15mm ~ 110mm\nMakinaren tamaina 850mm × 410mm × 720mm\nMota desberdinak etiketatzeko makina aukeratu:\nA. Altzairu herdoilgaitzezko produktuen hornitzaile esperimentatua;\nB. Zure zerbitzua diseinatzeko lanbide taldea eta salmenta saila;\nC. Alibaba urrezko hornitzailea, 'CE / FSC / ISO9001' izenarekin ezagutzen den fabrika eta abar;\nD. 7/24 zerbitzua zuretzat, galdera guztia 24 orduko epean tratatuko da.\nLortzen duzun abantaila:\nA. Kalitate egonkorra —— Material eta teknika onetatik dator\nB. Prezio txikiagoa -: Ez da merkeena baina baxuena kalitate berdinean\nC. Zerbitzu ona —— Zerbitzari onuragarria saldu aurretik eta ondoren\nD. entrega-denbora —— 30-45 egun ekoizpen masiborako\nProduktuarentzako zurezko kaxa itsasgarriak dira, baina behar bezain sendoak dira makina gerta litezkeen kalteetatik babesteko.\nEkoizpena eta esportazioa SPXen zerbitzu nagusiak dira. Ekoizpen pertsonalizatua eskaintzen dugu gure bezeroen beharretara egokitzeko. Gure zerbitzuak eskaera zehatzetik, produkziora, zure produktua diseinatu eta ontziratzeko azken etapetaraino doaz. Gure zerbitzu profesionalek bezeroei hornikuntza koherentea eta fidagarria ematea ere ahalbidetzen dute.\nIkerketa, garapena, produkzioa, salmenta, ingeniaritza instalazioa, kontsulta teknikoa eta salmenta osteko zerbitzua integratzen dituen teknologiara bideratutako makineria profesional bat gara. Nagusiki farmazia, elikagai, kosmetika, industria kimikoa, etab. Ekipamenduak ekoiztu eta instalatzeaz arduratzen gara. ., Geldialdi zerbitzua eskaintzen duten bezeroei.\nZerbitzua arreta handiagoz emateko enpresaren kontzeptuari eutsiz, ekipoen ekoizpen estandarrak hartzen ditugu, ekipamenduen kalitatea kontrolatzen dugu innovatoin teknikoaren bidez eta produktu kuantitatibo handiko ekipoak eskaintzen dizkiegu bezeroei.\n1. Zergatik zure makina beste hornitzaileekin antzekoa da?\nFabrikatzailea gara eta urte asko daramatzagu industria honetan. Makinak guk geuk diseinatzen ditugu teknologia aurreratuarekin. Itxura makinaren zati bat baino ez da, Zerbitzua eta kalitatea baino garrantzitsuagoak dira.\n2. Gure industrian berria naiz, baina fabrika bat sortzeko asmoa dut. Zer egin dezaket?\nBezeroari makina egokiena iradoki diezaiokegu bere formularen arabera, lehengaiaren arabera. Fabrikazioa - Instalazioa - Prestakuntza - Mantentze-laguntza Teknikoa. Lehengaia, botilak, etiketak eta abar hornitzaile aurkez ditzakegu gure bezeroen lantegira eraman genezake nola ekoizten duten jakiteko. Makinak zure benetako beharren arabera pertsonaliza genitzake. Gure ingeniaria zure lantegira bidali genezake makinak instalatzeko eta zure eragiketako eta mantentze lanetako langileak trebatzeko. Eskaera gehiago. Jakin iezaguzu.\n3. Zer motatako makina eman diezaiokezu bezeroari?\nHainbat motatako makinak eta produkzio linea osoa eskain genezake.\n1. Krema, itsatsi Produktuak\nKosmetikako industrian: aurpegi krema, gorputz krema, garbiketa krema, vaselina eta abar\nElikagaien industrian: saltsa, ketchup, tomate pasta, maionesa, mostaza, txokolatea etab\nIndustria kimikoan: soldadurako pasta, tinta, pintura, pigmentua eta abar.\nHorientzako produkzio-lerroa: ur tratamendua RO-hutsean emultsionatzeko makina; biltegiratze-ontziak; betetzeko makina-tapping makina; etiketatzeko makina; zinta garraiatzailea;\n2. Likido produktuak\nxanpua, ukendua, xaboi likidoa, garbigarria, zukua, konponbidea etab.\nEkoizpen-lerroa: RO tratamendua - likido garbigailurako nahastea; - biltegiak. Betetzeko makina-kapsulatzeko makina. Etiketatzeko makina. Zinta garraiatzailea.\n3. Makillaje produktuak\nEzpainetako ezpaina, ezpainetako distira, iltze lodia, marscara eta abar\nHaientzako makinak: homogeneizagailu nahasketa, koliodio errota, ezpainetako betegarri makina, frezzing makina etab.\nItsasgarrien botila etiketatzeko makina\ngoiko alde laua auto etiketatzeko makina\nNPACK Botilen eranskailu automatiko biribilgarria\nItsasgarritasun birakari automatikoa FIxed posizioa etiketatzeko makina\nMakina / labela hezetagailu automatiko osoa\nMakina erantsia etiketatzeko auto-itsasgarri automatiko osoa\nbotila biribilen makila automatikoa\nJar / Kontserba / Botila biribilkorrerako Laboratzeko Makina automatikoa\nArdo botila automatikoki edalontzi biribila botila gardena heze kola etiketatzeko makina


30 urteko bidearen seme-alabak — Gaztezulo\n30 urteko bidearen seme-alabak\n30 urteko bidearen seme-alabak https://www.gaztezulo.eus/albisteak/30-urteko-bidearen-semealabak https://www.gaztezulo.eus/albisteak/30-urteko-bidearen-semealabak/@@download/image/tximeletak_lant_1360056182.jpg\nEuskal gazte mugimenduaren eta borrokaren hiru hamarkadatako historia jaso dute 'Tximeletak, etengabeko metamorfosia' izeneko dokumentalean. "Tximeletak ez du ahazten beldarra izan zela".\nMemoria historikoa berreskuratzeko premia belaunaldi zaharrei atxikitako zerbaiten gisara pentsatzen dugu maiz, baina egungo gure gazteria hainbat urtetako gertakari eta aldaketa sekuentziaren ondorio den moduan, gaur eta hemen egiten dugunak ere eragina izango du etorkizunean. Horregatik, geroari heldu nahi badiogu, iragana ezagutu eta oraina ulertu behar ditugu lehendabizi.\nHorrexek bultzatu zituen Topatu gazte proiektu komunikatiboko kideak lan honi ekitera, eta horixe izan dute iparrorratz denbora honetan guztian: azken hiru hamarkada hauetako gazte borrokari lotutako gertakari, irudi eta argazki adierazgarrienak, eta protagonistek beraiek bizitakoaren testigantzak bildu dituzte. Intsumisioaren aldeko borrokatik hasi, ikasle mugimenduaren nondik norakoak jaso, gaztetxeen loraldia, 80ko hamarkadan drogen aurrean izandako jarrerak, nazio erakundetzearen nondik norakoak, Gazte Topaguneak, martxak...\nAbendu hasieran aurkeztu berri duten Tximeletak, etengabeko metamorfosia dokumentala da emaitza, hogei elkarrizketatu orotara, tartean, Jasone Manterola eta Aitziber Plazaola Jarrai nahiz Segi gazte erakundeetako kide ohiak hurrenez hurren, Rip taldeko bateria jole izandako Txerra Bolinaga eta Jean Francois Lefort Patxako kide ohia.\nMemoria ariketa hutsa baino gehiago, ordea, "gazteriak bere buruaz autokritika egin, berrasmatu eta garai berrietara egokitzeko eduki duen gaitasuna" erakutsi nahi du ikus-entzunezko honek; hortik edo horregatik dator eraldaketaren kontzeptua.\nAuzolanean oinarritutako proiektua da hau, tximeletak.net webgunearen bitartez prozesuaren gorabeherak gardentasunez konpartitzeaz gain, inoiz tximeleta izan direnen laguntza jaso dutelako dokumentazioa osatzeko, baita Lazkaoko Beneditarrena ere! Hauen afixa eta pegatina artxiboa inongo osoena da eta.\nBestalde, Siroka musika taldea arduratu da dokumentalari soinu banda jartzeaz.\nLehenik eta behin Durangoko Azokan aurkeztu eta eskualdeka nahiz Txalaparta katalogoaren bitartez zabalduko duten arren, ondoren euren webgunean deskargatzeko aukeran eskegitzeko asmoa dute, "kontatu dugun historia ez baita gurea, gazte borroka osatzen zuten eta duten guztiena baizik".


Aldundiak milioi eta erdi euro inguru bideratzen ditu urtean hondartzen zainketarako - Aktualitatea - gipuzkoaingurumena\nAldundiak milioi eta erdi euro inguru bideratzen ditu urtean hondartzen zainketarako\n26 pertsona arduratuko da aurten hondartzak garbitzeaz\nJosé Ignacio Asensio, Ingurumeneko diputatuak hondartzen denboraldia aurkeztu du Zarautzen Xabier Txurruka alkatearekin. Bertan izan da ere Gloria Vazquez, Ingurumeneko zinegotzia.\nAsensioak azaldu du Aldundia Hondarribia, Orio, Zarautz, Getaria, Zumaia, Deba eta Mutrikuko hondartzak garbitzeaz eta mantentzeaz arduratzen dela, hau da, denak zaintzen ditu Donostia izan ezik, azken honen ardura udaletxearena delako. Dena den, Aldundiak 150.000 euro inguru jartzen ditu Donostiarentzat. Denetara milioi eta erdi inguru bideratzen duelarik.\nAurtengo udan 26 pertsona arduratuko da hondartzak garbitzeaz eta zaintzeaz. Besteak beste, hondakinen gaikako bilketaz, garbiketa hobetzeaz eta hondartzak berdintzeaz arduratuko dira.\n“Berezi egiten gaituen elementua dira gure hondartzak, erreferentzia turistiko bat, lurraldeko ekonomiaren motorra. Ingurumen balio nagusietako bat da kostaldea eta, horregatik, gure hondartzen ekosistemak babesteko eta kontserbatzeko ekintzak sustatzen ari gara”, esan du José Ignacio Asensiok.\nIazko uda denboraldian, 423 tona hondakin jaso ziren, horietatik, 380 tona solido eta 43 tona, ontzi. “Datu onak dira hauek herritarrek birziklatzeko ahalegina egiten dutela adierazten duelako eta modu egokian egiten dute gainera”, esan du Asensiok.\nBestalde, Departamentuak sei kamera berri jarriko ditu, ekainean zehar, Saturrarango hondartzan (Mutriku), Portuko hondartzan (Mutriku), Itzurunen (Zumaia), Malkorben (Getaria), Antillan (Orio) eta Hondarribikoan. Honela, zortzi web kamara egongo dira, Deban eta Zarautzen daudenak kontatuz. Kamera horiei esker, erabiltzaileek unean uneko informazio jaso dezakete: eguraldia, itsasoaren egoera eta abar, Departamentuak bere web-orrian ematen duen informazioaren osagarri. Horrela, gure hondartzen bikaintasuna lortu nahi da, helburu estrategikoa baita foru erakundearentzat.\nBere eskumen esparruari buruz, egoki iritzitako gomendioak egitea.


Bideotutoriala - Nola ripeatu ETBren emisioa VirtualDub hutsez Xvid erabilita\n► Bideotutoriala - Nola ripeatu ETBren emisioa VirtualDub hutsez Xvid erabilita\nSortzailea Aju, 2012ko Urtarrilaren 09a, 19:52:07\n2012ko Urtarrilaren 09a, 19:52:07 Azken aldaketa: 2012ko Urtarrilaren 09a, 22:01:31 Ajubita(e)k egina\nGaur goizean grabatu dudan Vickieren kapituluarekin tutoriala egitea erabaki dut.\nLehenengo eta behin gauza bat azaldu nahi dut: "zer da desentrelazatzea?". Hemen daukazue eredu bat. Ezkerreko irudia entrelazatuta dago, horrela egoten dira pelikulak DVDtan, eta ETBn ere hala emititzen dira bideoak (bideo zaharra baldin ez bada). Eskuinekoa desentrelazatu ostean nola geratzen den da. Zergatik egiten dute hori?, ba emisioaren informazio bolumena erdira jaisteko. Fotograma batean irudi erdia jartzen dute (errenkada bat bai, errenkada bat ez, errenkada bat bai...), eta hurrengo fotograman alderantziz. Fotogramak hain pasatzen dira azkar ezen igarri ere egiten ez baitugu hori horrela dela. Vickie serie zaharra da, ia 20 urte dauzka, eta horregatik ez dauka efektu hori. Hobe guretzat, horrela kontu horretaz ez baikara arduratu behar. Guazak horrela, egin dudan bideoan ez dut azaltzen nola konpondu arazo hori. Aurrerago prozesu guztia azaltzen ari naizenean puntu gehigarri bat gehituko dut nola konpondu azaltzeko.\nPila bat era eta pila bat programa daude bideoak ripeatzeko. Nik hari honetan VirtualDubMod hutsez nola ripeatu azalduko dut. Ez da aukerarik onena, baina bai errazena. Hori bai: ez dakit zergatik ostia baina izugarri tardatzen dit konprimatzen, lehen pasadak 40 minutu iraun dizkit eta kendu egin dut. Agian zuei azkarrago joango zaizue.\nHasi baino lehen, argitu beharreko beste gauza bat. Nire grabatzaileak mpg-an gordetzen du, eta formatu horrexetarako azaltzen ari naiz. Garbi utzi nahi dut grabatzaile batzuek beste formatu batzuetan gordetzen baitute.\nVirtualDubModen botoiak ezkerretik eskuinera:\n-Bideo originalean (ezkerrekoa) play.\n-Bideo originalean eta emaitzakoan (eskuinekoa, filtroak eta aber aplikatuta) play.\n-Lehen fotogramara joan.\n-Fotograma bat atzera.\n-Fotograma bat aurrera.\n-Azken fotogramara joan.\n(giltzenei kasurik ez).\n-Fotogramak arrapaladan atzera pasa.\n-Fotogramak arrapaladan aurrera pasa (irudian aldaketa brusko bat dagoenean geratu egiten da).\n-Hasierako marka jarri.\n-Amaierako marka jarri.\n1) Zabaldu VirtualDubMod. Bertan, zabaldu bideoa File + Open eginda. Kargatze barra bat agertuko da.\n2) Serie bat grabatzen dudanean beti uzten dut emisioaren aurretik eta atzetik 15-20 minutu badaezpada. ETBrekin sekula ez da aski. Aurretik Doraemon pixkat dago, atzetik Hirukiak. Hori ezabatu egin behar da. Joan lehen fotogramara eta hasiera marka jarri. Orain bilatu atalaren lehen fotograma eta bukaera marka jarri. Zatia markatu egingo da. Ezabatu suprimirrekin. Atalaren atzetik dagoen zaborrarekin berdin.\n3) Filtroen txanda. Marra beltzak kentzea eta tamainaz aldatzea bakarrik behar dugu. Entrelazatuta balego hemen kentzen da. Video + Filters. Filtroen menua da. Hutsik dago momentuz. Eman add eta filtro zerrenda agertzen da. Lehenengo marra beltzekin hasiko gara (Cropping). VirtualDuben egoera kuriosoa dauka. Ez dago filtrorik croppingarentzat. Konturatzen bazarete filtroen menuan Cropping botoia dago, baina filtrorik aukeratu ez dugun bitartean desgaituta dago. Edozein filtro aplikatu eta haren gainean egiten da cropping. Zaila da azaltzen, baina egin bideoan bezala eta kitto. Resizearen gainean egin daiteke, baina badago filtro bat null transform deitzen dena. Horixe erabili eta horren gainean egin dut. Zer egiten du filtro horrek?, ba ezer ez. Filtro hutsa da. Uste dut croppingarentzat sortu zela espreski, gero filtrorik erabili behar ez baduzu ere. Aukeratu null transform eta gero filtroen menuan cropping. Kendu alboko barrak. Ondoren berriro emango dugu add Resize aukeratzeko. Idatzi zein tamaina nahi duzun (640x480, 720x540...). Ez ahaztu Lanczos3 AUKERATZEA, bideoan bezala!\n4) Konprimitzeko prest. File + Save as eginda egingo genuke (nik botoi lasterrak erabiltzen ditut, eta kasu honetan F7 da). Ez ahaztu "Don't run" aukera hori gaitzea. Horrekin zuzenean lan egiten hasi beharrean zerrenda baten gordetzen ditu prozesuak, ezinbesteko gauza bideoak 2 pasadatan egiteko (codec-arekin bi pasada ematen zaizkie bideoei ondo geratzeko). Beherengo botoiari eman codec-a aukeratzeko.\n5) Codec zerrendan xvid aukeratu behar duzue. Bideoan nire konfigurazioa erakusten ari naiz, baina ez egin kasurik, txar xamarra da-eta. Kapturak atera ditut:\nBideoan azaltzen dizuet nola aurrikusi bideoaren tamaina (audioaren tamaina kontuan izan gabe). Bi aukera dauzkazu: target bitrate, segunduko zenbat kilobit eduki behar duen jakiteko. Hori kalitate jakin bat nahi duzunean erabiltzen da, amaieran izango duen tamainak ardura gabe. Nik bestea erabiltzea gomendatzen dizuet (botoiari gainean klik emanda aldatzen da aukera), target size (kilobytetan). Nahi duzuen mega kopurua x 1024 jarri behar duzue.\n6) Konfigurazioa prest daukazuenean bi pasadak konfiguratu behar dira. Kanporaino atera bazarete, sartu berriro Save Asen. "Don't run" hori gaituta izatea garrantzitsua da. Sartu codec-aren konfigurazio menuan eta ipini Two pass - 1st pass. Eman guztiari OK eta gero guardar. Lehen pasada gordeta dago. Egin berdina baina Two pass - 2nd pass jartzeko. Bi pasadak prest daude.\n7) Orain programatutako pasadak exekutatzea falta da. File + Job Controletik irits zaitezke (edo F4). Hor daude bi pasadak. Eman Start.\n*3.1) Desentrelazatu beharko balitz, filtroen zerrendan deinterlace aukeratu behar da. Hori baino ez. Nik erabili ohi dudan filtroaren aurrean ez dauka zereginik, baina Virtualdubek ez du onartzen. Hauxe da aukera bakarra...\nRe:Bideotutoriala - Nola ripeatu ETBren emisioa\n2012ko Urtarrilaren 09a, 20:23:02 #1\nHau ez du balio TDT artxiboetarako ezta? zeren TDT artxiboentzako nik Zumarrak esan zidan AVIDEMUX erabiltzen dut lehen soilik avi batera pasatzeko bideo bloke guztia ezer kendu barik, gero bai usten dit Virtuadub-ek bideoa ripeatzea.\n2012ko Urtarrilaren 09a, 22:03:13 #2\nAipamenaren egilea: Taichisan Noiz: 2012ko Urtarrilaren 09a, 20:23:02\nEz dut ulertzen diozuna.\nRe:Bideotutoriala - Nola ripeatu ETBren emisioa VirtualDub hutsez Xvid erabilita\n2012ko Urtarrilaren 09a, 22:30:34 #3\nErraza da, TDT artxiboak ripeatzeko ere balio duen zure ripeatzeko teknika, .TS delakoak.\n2012ko Urtarrilaren 09a, 22:33:23 #4 Azken aldaketa: 2012ko Urtarrilaren 09a, 22:36:01 Ajubita(e)k egina\nAipamenaren egilea: Taichisan Noiz: 2012ko Urtarrilaren 09a, 22:30:34\nKlaro, eske hemen jartzea ahaztu egin zait, baina bestean hasi baino lehen 4. parrafoan argitzen dut nire iturria .mpg dela. Ez dut ulertzen nola izan dezakeen TDT SD batek .ts luzapena, .mpg-n emititzen bada. Nik .ts-ak BDripak egiteko bakarrik ikusi ditut, TDT SD batetarako ez dauka zentzurik :ezez:\n2012ko Urtarrilaren 09a, 23:21:08 #5\nBa lagun, nik izan ditudan TDT guztiak .TS formatuan grabatzen didateXD\n2012ko Urtarrilaren 09a, 23:22:53 #6\nAipamenaren egilea: Taichisan Noiz: 2012ko Urtarrilaren 09a, 23:21:08\nBa .ts-en kontuak ihes egiten dit. Behin bakarrik erabili dut eta bertan kuriositatez bluray bat jaitsi eta bdrip bat egiteko izan zen. Baina SDan... :ezez:\n2012ko Urtarrilaren 10a, 00:49:55 #7\nNeuri bebai grabatzaileak TS formatuan ataraten dostez grabaketak.\n(Oin ulertuten dot zer dala ta igon dozun Vicky Bikingoa .avi-n).\nPD: Zalantzak eta tutorialak banatzeko unea heldu da? :pozik:\n2012ko Urtarrilaren 10a, 00:53:18 #8\nAipamenaren egilea: Arsenicum Noiz: 2012ko Urtarrilaren 10a, 00:49:55\nHasi. Baina .ts-tik abiatzen bazarete ez daukat zeresanik ze ez ditut sekula erabili... XD\nEr: Bideotutoriala - Nola ripeatu ETBren emisioa VirtualDub hutsez Xvid erabilita\n2013ko Abuztuaren 29a, 23:33:01 #9\nBale, orain konturatu naiz, ez dakit zergaitik ez ditudala ia kodek guztiak virtuaduben erabili ahal izateko, ez bait dit usten avidemuxekin egindako artxiboa kargatzen ere .... norbaitek esan dezake non jaitsi ahal diren codec guztiak programa honentzako?\n2013ko Abuztuaren 30a, 01:43:51 #10 Azken aldaketa: 2013ko Abuztuaren 30a, 02:10:21 Ajubita(e)k egina\nAipamenaren egilea: Taichisan Noiz: 2013ko Abuztuaren 29a, 23:33:01\nBa egia esan jokoz kanpo harrapatzen nauzu ze nik ez dut Avidemux hori sekula erabili, eta ez dakit sortzen dituen AVIek zer ezaugarri daukaten. Nik USTE dudana esango dizut: VirtualDubek EZIN DU .ts fitxategirik zabaldu, eta jakinda sortzen duen AVIa kopia zuzen bat dela (direct stream copy) normala egiten zait hori ere ezin kargatzea.\nEDIT: Probak egiten jarri naiz eta bietan kale. tsMuxer programarekin bideoa .mpv formatuan ateratzen du eta VirtualDubek ez du zabaltzen. GordianKnotekin probatu dut eta azken pausuan sortzen duen avs fitxategia ere ez du zabaltzen VirtualDubek. Aukera bakarra prozesu osoa GordianKnotekin egitea izango duzu, baina programa horrek ez du uzten aukeratzen ze frame zehatzetik ze frame zehatzera nahi duzun moztu, horregatik ez dizut gomendatu lehen...\nNi zu izanda x264 codec-era pasatuko nintzateke. Gaur egun edozein irakurlek irakurtzen ditu bideook eta algoritmoa hain dago optimizatuta ze konfigurazio normalillo bat jartzen badiozu Xvidek baino azkarrago kodetzen baitu.\n2013ko Irailaren 04a, 14:27:40 #11\nKaixo, Ts-tik ripeatzeko modu hau oso ona da, hemen uzten dizuet interneten aurkitu dudan tutorial bat oso ona da.\nAgur, zalantzaren bat baduzue esan lasai.


Irekia Eusko Jaurlaritza - Gobierno Vasco :: Garraio Sailak eta Bizkaiko Foru Aldundiak Galdakaorako metroaren 5. linea sartu dute EBren Next Generation programan\nGarraio Sailak eta Bizkaiko Foru Aldundiak…\nEuropako funtsen dirulaguntza lortuz gero, obrak 2021aren amaiera aldean edo 2022an lizitatu litezke\nTrazadura berriak 6,6 kilometro gehitu dizkio Sarratu, Galdakao eta Usansoloko ospitalearen arteko hiri inguruko sareari, eta Busturialdetik eta Durangaldetik datorren Euskotreneko linearekin bat egingo du\nEusko Jaurlaritzako Garraio Sailak eta Bizkaiko Foru Aldundiak Galdakaoko metroaren 5. linearen eraikuntza-proiektua berreskuratzea eta eguneratzea adostu dute, Euskal Autonomia Erkidegoak Europar Batasuneko Next Generation programan aurkeztuko dituen jarduketetan sartzeko. Bi erakundeek dagoeneko zehaztutako eta onartutako ingurumen-baimena duen proiektu bat izateko aukera baliatu dute, metroaren handitze garrantzitsu horrek Europar Batasunaren finantzaketa izan dezan.\n5. linea bultzatzeak ez du esan nahi 4. linea (Abando-Irala-Rekalde-Zorrotza) baztertu behar denik, une honetan informazio-azterketaren fasean baitago, bi erakundeek nabarmendu dutenez. Hala ere, Europako laguntzen programaren baldintzek eskatzen dute diruz lagundutako proiektuak berehala hastea eta, hala badagokio, 2026. urtea amaitu baino lehen amaitzea. Baldintza horiek guztiz bete ezinezkoak dira 4. lineari dagokionez, oraindik ez baitu eraikuntza-proiekturik, eta 5. lineak bai, ordea.\nHori dela eta, eguneratu egin da 2012ko trazadura-proposamena. “Aproposa da eskatutako funtzionaltasunaren eta zerbitzatu beharreko biztanleriaren ikuspegitik”, ETSk, euskal trenbide-administratzaileak, darabilen azterketan jasotzen denez, eta konpromisoa hartu da, halaber, Euskal Trenbide Sareak berehala has ditzala beharrezko lanak tarte berri hori Busturialdetik eta Durangaldetik datorren Euskotrenen sarearekin lotzeko, horrela zerbitzua Bizkaiko ahalik eta pertsona eta herri gehienei emateko eta garraio publikoaren sarearen eta baliabide publikoen eraginkortasun handiena lortzeko. Proiektua Next Generation paketean sartuta dago, eta bat dator Europako suspertze-programaren helburuekin. Besteak beste, mugikortasun jasangarriko sistemak bultzatzea, emisio gutxiko trenbide-garraioa erabiltzea, errepideak deskonektatzea eta ibilgailu pribatua erabiltzeko pizgarriak galtzea dira helburuak.\n5. lineak Etxebarriko geltokitik Galdakaoraino eta Usansoloko ospitaleraino dauden metro-sareak zabaltzen ditu, 6,6 kilometroko luzerarekin. Bertatik, Euskotrenen lehendik dagoen sarearekin konektatuko da, gainerako obrekin batera abian jarriko den fasean. Metroaren luzapen berri horrek Eusko Jaurlaritzaren eta Bizkaiko Foru Aldundiaren finantzaketa izango du, % 50ean, eta, Europako funtsen planean sartuz gero, lizitaziora atera daiteke 2021aren amaiera aldean edo 2022aren hasiera aldean, baliabideak noiz iristen diren.\nETSren eraikuntza-proiektua hiru zatitan banatuta dago, eta laugarren zati bat gehituko da bat: Busturialdeko eta Durangaldeko lineekiko konexioa. Lehenengoak 2.350 metroko luzera du. Matiko-Amara Euskotrenen linea aire zabalean desbideratuko du Etxebarriko geltokiaren ondoren. Horrela, bada, 3. linearen jarraipena izango da. Beraz, 5. linea, era berean, Euskotrenek hartuko du bere gain, baita horren eragiketa-gastuak ere. Metro batzuk aurrerago, Sarratuko (Basauri) geltoki intermodala eraikiko da, gainazalean baina estalita, Euskotrenen eta Metro Bilbaoren arteko trukerako terminal gisa planteatuta. Hortik aurrera, trazadura osoa lurpean iragango da.\nBigarren zatiak bi kilometroko luzera du eta Galdakao erdialdean amaitzen da, haitzulo-geltoki batekin —Metro Bilbaoren gisara—.\nGaldakao erdialdeko geltokia gainditu ondoren, tartearen amaiera baldintzatuta dago bretelle bat (diagonal bikoitza) jartzeko behar besteko luzera izatera, maniobrak egiteko eta unitate bat estazionatuta eduki ahal izateko bidea aldatu ahal izateko. Horren guztiaren helburua da geltokiak behin-behineko linearen amaiera gisa funtzionatu ahal izatea.\nHirugarren zatia, bi kilometro pasatxokoa, tunel batean igarotzen da Galdakao-Usansoloko ospitaleko geltokitik pixka bat aurrerago, eta hura ere haitzulo-erakoa izango da.\nOspitaleko geltokiaren eta Durangotik Bermeora doan Euskotreneko linearen arteko konexioa, linea horren azken zatia, obrak hastearekin batera egingo da, eta berehala hasiko dira hura eraikitzeko lan tekniko guztiak.


‘Iruña-Veleia, lehen-lehenik pertsonak’, Gontzal Fontanedaren artikulua Argian | Iruña-Veleia, egia ala gezurra?\n← Argian elkarrizketa Sardiniako liburuaz\nEuskara batu zaharraz, dialektoen modernotasunaz eta abar, Koenraad Van den Driesscheren sarrera luzea eta eztabaida interesgarria Ama Atan →\n‘Iruña-Veleia, lehen-lehenik pertsonak’, Gontzal Fontanedaren artikulua Argian\nData: 2018(e)ko martxoaren 20a Egilea: elexpuru\nOtsailean, Argia digitalean Gontzal Fontaneda gasteiztarraren artikulu hau agertu zen.\n2 Responses to ‘Iruña-Veleia, lehen-lehenik pertsonak’, Gontzal Fontanedaren artikulua Argian\n2018(e)ko martxoaren 20a 18:12\nEz al dago mundu mailan organizazio edota erakunderik arkeologiaren inguruan erreferentzia prestigiodun eta errespetagarria denik auzi eta eztabada hauetan nahaste borraste, sufrimendu eta injustiziaren gainetik hitza, aholkua eta behin behineko ebazpena eman dezakeenik ?\nBeste alor guztietan bezala beharrezkoa dela uste dut iparizar bat, bestela gure artean bakoitzak berea eta soluziorik bat ere ez, sufrimendua eta injustizia soilik, itxaropena ez da nahikoa gauza ain gauza mingarrien aurrean.\n2018(e)ko martxoaren 20a 18:33\nAstero eta hilabetero egin dituzuen eta egiten ari zareten elkarretaratzeez gainera espero dut 24ko asanbladan jende ugari biltzea eta denek dei egin eta parte hartu dezagun manifestazio haundi eta jendetsu batean salaketa eta soluzio eskaera ahalik eta sendoena bihurtu dadin gizarteak entzun eta aditu dezan gertatu dena eta gertatzen ari dena.


Simulazioa fabrikazio-prozesuetan - Zientzia.net\nHasiera » Artikuluak » Simulazioa-fabrikazio-prozesuetan Simulazioa fabrikazio-prozesuetan\n1988/12/01 Iraola Poirotte, Anouk Iturria: Elhuyar aldizkaria\nIndustria Gaur eguneko industriak, ekipamendu berrien agerpenaren eta gero eta konplexuago nahiz garestiago den makineriaren eragina jasaten du. Egunetik egunera sakabanatuago eta kalitate-, erantzun- nahiz zerbitzu-alorrean exigentzi maila handiagoa duen merkatuari aurre egiteko makina malguak nahi dira.\nRobotei etekin egokia ateratzeko kokapena nahiz eginkizunak oso ondo aztertu behar dira. Merkatuko baldintza hauen eraginez, enpresek fabrikazio-prozesuak berrikusi eta modernizatu, lantegiak automatizatu eta fabrikazio-oinak berregituratu behar dituzte, hau da, inbertsio handiak egin behar dituzte. Inbertsio hauek egiterakoan agertzen den arriskua begibistakoa da eta erabakia hartu eta gero, ahalik eta azkarren ezartzea komeni da, errentagarritasuna lehenbailehen lortzearren. Horretarako, eta arriskuak txikiagotzeko, informazio-multzo handia beharko du enpresak. Guzti honek "Ordenadore bidezko Simulazio-Teknikak" deitutakoaren agerpena eta eboluzioa bultzatu du. Simulazioaren helburua hauxe da: Sistema baten portaera nahi adinako zehaztasunez eta fabrikatu aurretik ezagutzera ematea. Erabilgarritasuna Simulazioa ondoko eginkizun hauetan erabiltzen da: jadanik existitzen diren sistemak aldatu behar direnean edo diseinu-etapan dauden sistema berriak estudiatzeko. ekintza konkretu bat aurrera eraman aurretik informazioa lortzeko, hau da, aseguru-politika gisa. erabakien ondorio posibleen neurriren bat edukitzeko. Teknika honek optimizatzeko ahalmenik ez duela kontutan hartu beharrezkoa da, baina soluziorik onenera bideratzen du erabiltzailea. Ordenadore bidezko simulazioa informatika-lengoaia bereziez aztertzen da, hala nola: GPSS -ACSL -SLAM -SIMAN-SIMSCRIPT lengoaiez Goimailako lengoaiak ere erabiltzen dira; FORTRAN adibidez. Simulazio-tekniken aplikazio-eremua zabala da, hala nola: prozesuen kontrola analisi finantzarioak merkatu-estudioak ... Hala ere, fabrikazio-alorrean hartu duen garrantzia azpimarratu behar da. Simulazioaren "WHAT IF ... " (Zer gertatzen da ... bada?) azterketa-atalak, fabrikazio-ingurune konplexu batean dauden parametro desberdinak une bakoitzean analizatzen lagunduko du. Fabrikazio-prozesu batean simulazioak ondoko erabilpen hauek eduki ditzake: Sistema bat edo oraindik ezarrita ez dagoen prozesu bat ebaluatu; adibidez, lantegi berri baten sorrera, existitzen den prozesu baten hedapena edota oineko banaketa baten nahiz material-fluxu baten birmoldaketa. Eguneroko erabakiak hartzerakoan ondoko alorretan oinarri iraunkor eta jarraia ematea: fabrikazio-sekuentziatan aldaketak programazio-estrategiak ahalmenen analisia produktu-aldaketak, produktu berrien ezarpena. Pertsonal- nahiz ekipamendu-beharrak. Stocken nahiz bitarteko gordailuen tamainuaren kokapena eta determinazioa. Produktu berri baten sarrerarekiko harrera. Estuguneen identifikazioa, produkzioan. Materialen garraio-sistemen diseinua. Produkzio-ahalmenaren analisia eta produkzioaren programa alternatiboak. Matxuren eragina ekipamenduetan. Simulazioaren bi adibide. Simulazioa fabrikazio-ingurune desberdinetan Orain arte azaldutakoan oinarrituz, zera esan dezakegu: Simulazio-teknikak, fabrikazio-plangintzan nahiz prozesuen kontrolean, jadanik existitzen direnen osagarri dira. MRP-II (Manufacturing Resources Planning) fabrikazio-ingurunean produkzio-betebeharrak oso ondo ezagutzen badira ere, plangintzak bideraezin izateko duen probabilitatea handia da (gerta daiteke baliabideak behar bezalakoak ez izatea). MRP-II simulazio-pakete batekin elkartuz, gertatzear dauden arazoen aurreikuspena egitea posibilitatzen da. Adibidez, baliabideetan preferentziak edukitzeagatik, produkzioak izan ditzakeen atzerapenak. produkzio-ordenatan atzeratzeak zuzentzeko estrategia efektiboari lagunduko lioketeenerabakiak azpimarratzea. zenbait programazio osatzeko nahikoa ahalmena dagoen eta une egokia den ikustea. Talde-teknologian oinarritutako fabrikazio-ingurune batean, simulazioak zelulen diseinurako analisian garrantzi handia eduki dezake. Zelula bidezko fabrikazio automatizatuak ez du funtzionatuko materialen mugimendua minimotu arte eta material-fluxua konstante izan arte. Simulazioak, banaketa oinean birdiseinatzea eta makinak produktuaren arabera taldekatzea posibilitatuko luke. J.I.T. (Just In Time) fabrikazio-ingurunean produktuari balioa eransten ez dion edozein iharduera galera gisa hartuko da. Hortaz, eta galeren txikiagotzea bilatu nahian, produkzioa eskaerarekin bateratzeko eta beraz, prozesuaren guztizko denbora minimotzeko erabil daiteke simulazioa. Banaketak oinean eta konfigurazio alternatiboak simulatuz, baina fabrikazio-prozesuak eskaeraren aldaketei erantzun behar diela kontutan hartuz, prozesu-denbora minimotu daiteke. Simulazioa oso garrantzitsua izan daiteke galerak ezabatzeko garaian, inbertsio batek irabazia non sort dezakeen ikustea ahalbidetuz. Simulazio-pakete standardak Simulazioa erabakiak hartzeko erreminta dela esan daiteke, gero eta gehiago. Baina, edozein simulazio-prozesuk urrats batzuk bete behar ditu. Hona hemen urratsok: Egoera erreala era sinpleenean ordezkatzen duen eredu bat eratzea. Aktibatuak izan daitezkeen ala izan ez daitezkeen aldagai bidezko hurbilketa ereduren ihardueraren eta iharduera errealaren artean. Ereduaren funtzionamenduaren emaitzak lortzea. Aldagaien ekintzen aldaketa, funtzionamendu eta emaitza desberdinak lortzeko. Oin erraldoi honetan lanaren antolakuntza hobetzeko simulazioak asko lagunduko luke. Lehen aipatutako lengoaiak erabiliz simulazio-eredu baten elaborazioa oso korapilotsua da eta pertsonal kualifikatua behar izaten da. Nahiz eta guztientzat ona izan, "ez da denborarik izaten" iharduera-mota honetarako, zeren eta errentagarritasuna ezin bait da berehala neurtu. Merkatuan "Simulazio-Pakete Standard" deritzonak azalduko balira, arazoa konponduta geratuko litzateke. Simulazio-pakete standardak programazio-lengoaia orokor batean oinarritzen dira eta erabiltzaileak ez du programazio-ezaguera berezia zer edukirik. Erabiltzaileak programa hauekin erraz lan egin dezake menuak, leihoak, etab. erabiliz. Hala ere muga bat badute: fabrikazio-prozesu diskretuaren simulazioan oso erraz aplikatzen badira ere, fabrikazio-prozesu jarraietan ez da berdin gertatzen. Simulatu nahi den prozesuari egokitzen zaion garapena erraza eta azkarra da eta emaitzak azkar lortzea ahalbidetuko du. Programa-mota hauen oso alderdi erabilgarria, prozesuen adierazpen grafikoa da. Horren bidez, simulazioko zati desberdinei jarrai dakieke, koloreak eta grafikoak aldatuz. Produkzio-estutasunak berehalakoak dira, zeren eta prozesuko elementuren bat blokeatu egiten bait da. Prozesu baten funtzionamendua simulatzeko ondoko urrats hauek bete behar dira: Lantegiko datu esanguratsuenen bilketa Makinak: ezaugarriak, prozesu-denbora, matxurak. Gordailuak: lehengaiak, tarteko stockak, produktu bukatuak, ahalmenak, gestio-arauak. Produktuak: motak, faseak. Garraioa: elementuak, dauden sistemak. Fabrikazioa: produkzio-programak, prozesu-planak. Fabrikazio-prozesuaren ereduaren eraketa. Bertan a) atalean definitutako elementu guztiak eta bere erlazioak aurkezten dira. Makinen banaketa Stocken kokapena Garraio-elementuen ibilbidea Materialen fluxua Ereduaren egikaritzapena, sistemaren hasierako baldintzak edo funtzionamendu-arauak aldatuz. Emaitzen analisia eta ustiapena. Sortutako emaitzak eta lortu nahi direnen arteko alderaketa eta beharrezko aldaketak egin ereduan, funtzionamendu-puntu egokienera iritsi arte. Metodologiaren egitura, ondoko koadroan laburbiltzen da: Ereduaren erabilgarritasuna, programak ematen dituen erantzun-motetan ikusten da. Oro har, txosten standard batzuk lortzen dira, zeintzuetan bereziki portzentaiak eta kantitateak bait daude. Txostenak automatikoki sortzen dira aurrez finkatutako denbora bat igaro ondoren. Parametro desberdinen eboluzioa egikaritzapena eteteko posibilitatea ere badago. Lortzen diren emaitza-motak ondokoak dira: Baliabideen erabilpena: % hainbestekoa okupazioan % hainbestekoa makina-prestaketan % hainbestekoa mantenuagatiko geldieratan % hainbestekoa matxuragatiko geldieratan makina bakoitzean fabrikatutako pieza-kopurua Garraio-elementuen erabilpena: egindako bidai kopurua % hainbestekoa garraiatzaileen okupazioan Gordailuen erabilpena eta txandaren zain egoteak: gordailu-ahalmena gorde daitekeen pieza-kopuru maximoa produktuek txandaren zain egon behar duten batezbesteko denbora Denbora-banaketa: prozesu-denbora maximoak, minimoak eta tartekoak eragiketa bakoitzaren denborak Kontsumitutako lehengaiak Azken iruzkinak Euskal Herrian simulazioa gero eta gehiago erabiltzen den teknika da. Hemengo enpresak gero eta lehia handiagoan murgiltzen direnez, produktibitatea hobeagotu beharrean aurkitzen dira. DATALDE S.A., enpresen eta berauen produkzioen antolakuntzan diharduen sozietatea da. DATALDEk bere lanetarako merkatal produktu berezi bat erabiltzen du. Interesatuek, informazio gehiago lortzeko, zuzenean DATALDEra jo behar dute. 0.0/5 rating (0 votes)\nSistema malguak: CAD/CAM-en osagai 1987-10-01\nCIM fabrikazio-sistemak 1995-08-01\nTekniker: ikerketa aplikatua 1991-05-01\nIkerlan: enpresari teknologia transferituz 1989-06-01\nZirkuitu integratuak: ordenadoreen miniaturizazioaren bultzatzaile 1991-06-01


On Kixote Mantxako. Bigarren Zatiko 40garren atala\nBenetan, honen antzeko edaskaiak maite dituztenek Zide Hameteri eskerrak eman behar dizkiote; hau honek idatzia delako eta zehatz-zehatz jaulki zigulako, deusik atzendu bagerik, ñabardurak eta guzti, xehekiro agerraraziz. Burubideak marrazten ditu, irudipenak agerrarazten ditu, galderei erantzuten die, zalantzak argitzen, sinespideak zabaltzen; hondarrean, jakin-minik sakonenaren giziak erakusten ditu. Oi egile ospe-ospetsu! Oi zorioneko On Kixote! Oi Dultzinea goretsi! Oi Santxo Pantza sona handiko! Oro elkarrekin eta bakoitza berez mendeetan bizi izan zaiteztela, bizidunen atseginerako eta ororen solaserako.\nBeraz, kondairak dioenez, Dolorida hura alditxarturik, konortea galdurik ikusita Santxok hau esan zuen:\nGizon ona naizen aldetik zin dagit, alafede, mendez mendeko nire arbaso Pantzatarren aldetik ere zin, egundaino holakorik ez ikusi ez entzun dudala, ez nire nagusiak "kondatu" ere nehoiz, burutara sartu ez zaiolako, eiki, honen antzekotsu jazoera bat. Milaka satanarren, madarikatu nahi ez zaitudalarik, Malanbruno, sorgintzaile eta erraldoi zarelako, ez ote zenuen, bada, bertze zigor-mota bat aurkitu, bekatari hauen bizarduntzea baizik? Ez ote zen, bada, hobe izanen, eta haiei egokiago noski, sudurraren goiko erdia moztea, bizartsu egin beharrean, kinkun mintzatuko baziren ere, sudur-mintzoz? Nork bizarra moztu eta ordaintzeko bezainbat ondasunik ez dadukatela eginen nuke.\nHorixe bai egia, jauna – hamabi haietako batek esan zion – : gu zuritzeko beste sosik ez dadukagu, ez; eta honegatik, gutako batzuek sendagailu merke bat asmatu dugu, zera, txaplata edo eranskin itsaskor batzuk aurpegian iratxeki eta brast! bat-batean erauzten ditugu, eta harrizko zola duen aboa bezain leun eta limuri geratzen gara. Kandaian badira emakume batzuk etxez etxe ohi dabiltzanak, ilea mozten eta bekainak politzen eta beste nahas-mahas batzuk, emaztekientzakoak, egiten, baina, gure andere nagusiaren etxandereok ez ditugu inoiz onartu, etxetik etxera zer usnatu eta ibiltzen hasiak direlako; eta, On Kixote jaunak sendabideratzen ez bagaitu, beraz, hilobira arteraino bizardun gu.\nNire bizarra moztuko nuke – On Kixotek esan zion – mairuen lurretan, zuenak mozteko biderik idoroko ez banu.\nOrduan, bere alditxarra ondu, bere onera etorri zen Trifaldi hura, eta esan:\nAgintza horren tilin-tilina, zaldun zangar, nire zorabioaren erdian belarrietara iritsi zait, eta honexen kariaz neure onera etorri naiz, galdutako konortea aurkiturik: honelatan bada, berriz ere otoi dagiot berorri, ibiltari ahoz-ahotu eta jaun menderagaitz, berorren agintza dohatsua ailedi agi, agian gauzatuko al da.\nNiregatik ez da geratuko – On Kixotek ihardetsi zion – : ea, andere, ea zer egin behar dudan, gogoa gertu-gerturik berorren zerbitzurako dago eta.\nZera, bada – esan zion Doloridak – hemendik eta Kandaia erresumara joaiteko, lehorrez bada, bost mila legoa badago, bi gora-behera; eguratsez eta artez-artez joanez gero, ordea, hiru mila berrehun eta hogeita zazpi dago. Jakin ere jakinarazi behar diot Malanbrunok esan zidana, hauxe: halabeharrak gure askatzaile izanen zen zaldunen bat eraugi eta gero, berak zamari askoz hobea eta asko ibilitakoa baino maltzurkeria guttiago duena bidaliko ziola, zeren, zaldia harako zurezko zaldi hura behar bailuke, Pierres adoretsua Magalona neska totila osturik gainean eraman zuena bera; bekokian kabila bat du eta honezaz bideratzen da, balazta bezala darabil, eta eguratsean zehar hain zalu eta hain arin ibilten denez, hegan, txerren guztiek eramaiten dutela dirudi. Zaldi hau, ohitura zaharrari jarraikiz, Merlin jakintsuak egina da; Pierresi utzi zion, laguna zuelako, eta joan-etorri luzeak egin zituen, eta , esan bezala, Magalona totila ostu zuen, lapurtu eta eguratsean zehar hanketan eraman, gidailetan zankoloka eta lurretik begira zegozkien guztiak aurpegia bete begi utziz; ez zion edonori uzten, berak nahi zuenari besteri ez, edo hobekien ordaintzen zionari, eta Pierres handiagandik hona artean, guk dakigula, ez da inor ibili haren gainean. Handik Malanbrunok bere trikimailuez ateratu du, eta bere esku daduka, eta bere "bidaldietan" erabiltzen izan du, lurbirako bazter askotan gaindi, unetik unera joaiten baita, eta egun hemen dago, bihar, aldiz, Frantzian, eta hurrengo egunean Potosin; eta onena besterik da, zaldi horrek jaten ez duena, lo egiten ez duena, gailarik ez du janzten, eta eguratsean zehar bere zama, hegorik ez badu ere, eramaiten daki, halako moldez, ezen, gainean doanak eskuan gatilu bete ur tanta bat isurtzeke eraman ahal duela, leun-leun baitabil zelai-zelai; eta, honetaz, ez da harritzekoa Magalona totila haren gainean zaldun antzo ibiltzeaz bitsaren gainean bezala izaitea.\nHoni Santxok honela erauntsi zion:\nGeldo-geldo eta leun-leun ibiltzeko nire astoa, airean edo eguratsean ez ibiliagatik ere ; lehorrez, ordea, munduan diren zamari guztiekin erkatuko dut.\nDenek barre egin zuten, eta Dolorida beti mintzo:\nEta harakoxe zaldia -Malanbrunok gure asturu gaitza amaiarazi nahi badu- gaua heldu eta ordu erdi baino lehenago hemen gurekin izanen da; harek esan zidanez nik bilaturiko zalduna atzeman dudala jakin dezadan ezagugarri bat bidaliko zidan, eta zein eta hauxe: zaldia; noranahi eta berehala bidali ere.\nZeinbat lagun sartzen da zaldi horretan? – galdetu zuen Santxok.\nDoloridak erantzun zion:\nBi lagun, bata "zelan" bestea gartzelaian; gehienetan, zalduna eta ezkutaria izan ohi dira, baldin osturiko neskatxaren bat ez badago.\nZaldi horrek zein izen duen jakin nahi nuke, Dolorida andere – esan zion Santxok.\nIzena – Doloridak erantzun – ez du Belerofonteren zaldiarena, Pegaso zeritzona hain zuzen, ez du Alexander Handiaren Buzefalo izena, Orlando sutsuaren zaldiak Brilladoro zuen izen eta honek ez, Baiarte ere ez deritzo Montalbango Reinaldosenari bezala, ez Frontino ere hauxe Rugerorena zen, eguzkiaren zaldiak Bootes eta Peritoa omen dira baina izen hauek ez ditu zaldi horrek, Orelia ere ez, izen hau zuen zaldiaren gainean Errodrigo zoritxarrekoak, gotoen azken erregeak, bere erreterria eta bizia galdu zituen borrokara jo zuen.\nLepoa eginen dut – Santxok berriro – hain zaldi izen handiko horien izenik ezarri ez diotenez gero, nire nagusiarenarena ere ez diotela eman, Rozinante alegia, izenez eta izanaz aipatu horien guztien gainekoa dena.\nHorrela da – bizardun kondemeak erantsi zuen – baina ondo egokia du, Kabilegur Hegarin baiteritzo, egurrezkoa eta bekokian kabila duena delako, eta arina ere bada hegan; izenaz den bezainbatean, beraz, Rozinante ospetsuarekin lehiatzeko gai da.\nIzena ez zait txarra iruditzen – Santxok harzara – ; baina, zein balaztaz edo buru-lokiz gidatzen da?\nEsana dut – Trifaldi harek erantzun – kabilaz, alde batera edo bestera higituz gainean doan zaldunak nahi duen bezala ibilarazten du, dela eguratsean dela lurrean narraz, dela erdibidean, izan ere, erdiko bidea egitaldi guztietan, eraz eginikoetan, biderik egokiena da.\nIkusi nahi nuke, bai – Santxo berriz ere mintzo – ; baina haren gaineratu beharra dudana, nehondik nehora, nahiz zelan nahiz hanka-mokorretan, asko da, zumarrari ez eska gari, ezina ezin. Aski dut nire astoaren gainean, doi-doi, basta mardo zerika bezain mardo batean, eta orai zurezko hanka batzuen gainean egon nadila nahi dute, ez "kuxin" ez bigungarri! Arraioa, nik nehori bizarrik kentzeagatik ez dut olorik hartu nahi: bat-bederak bere bizarra nahi bezala motz dezala; ez naiz joanen ni nire nagusiarekin batera hain "bidaia" luzean. Gainera, bizar hauen mozteko nerau ez naiz beharrezko, nire andere Dultzinea sorgingetzeko ez bezala.\nBai, bazara, adiskide – Trifaldik esan – ; eta oso, zure egoiterik bage, nik uste, ez dugu ezer eginen.\nErregearren! – egin zuen Santxok ia oihuz – zer ote dute ikusirik ezkutariek beren zaldunen jazoeretan? Haiek ospea hartu eta guk, aitzitik, nekea ote? Aiei, ene ni! Kondairagileek erranen balute, behintzat: "Urlia zaldunak halako eta halako egitandia egin eta burutu zuen, alabaina urlia ezkutaria lagun ukan zuelarik, berau bagerik ezinezko izanen baitzuen..." Baina, idor-idorkiro idaztea gero!: Hirur Izarretako On Paralipomenon-ek sei mamutzarren jazoera burutu zuen", bere ezkutaria aipatu ere aipatzeke, munduan ez balitz bezala, eta han berean egon zelarik! Orai, jaun-andereok, berriz ere diot nire nagusia bakarrik joan daitekeela, eta on dagiola; ni heben geratuko naiz, Duke ene anderearekin, eta baliteke, bai, hura itzultzean Dultzinearen arazoa hobeturik aurkitzea, zeren, nire astialdietan, bertze egitekorik ez dudanetan, neure burua, soina hobeki erraiteko, zigorkatuko baitut, makilkatuko, eta nola!, ilea soildu arteko eran.\nHorrelarik ere, behar izaitekotan, harekin joan behar duzu, Santxo zintzo, arren eta arren eskatuko zaizkizu; andere hauen aurpegiak ez dira bizartsu geratu behar zure beldur ezerezagatik, txarra liteke eta.\nBerriz ere erregearren! – Santxok berriz ere – Ongi egin behar hau neskatxa etxekoi edo neskatila gaxteño batzuen aldekoa balitz, gizonak zein edo zein neke hartzeko gerturik egon behar luke; baina, etxandere zenbaitzuen bizarrak mozteko jasan behar hori, urte txarrean! Oro bizartsu ikusi arren, ttiki nahiz handi, menddere nahiz eztimetxa.\nEtxandereekin hinki-hanka zabiltza, Santxo adixkide, xamur xamar – dukemeak hitza hartuz – botikario toledar haren eritziari zarraizkio, bete-betean. Makur zagoz, alafede, baina: nire etxeko andereak eredugarriak dira etxandereetan; hona hemen Rodriguez nire etxeko anderea, bertzerik erraiten ez dit utziko honek.\nBerorren goientzak esatea nahikoa – Rodriguezek esan – ; Jaungoikoak ororen egia daki, eta onak edo gaiztoak, bizardunak edo bizarpeituak izan, etxandereak ere, beste emakume guztiak bezala, gure amaren alabak gara, haiek sortuak, haien erdiak; eta Goiko Jaunak ludiratu gintuenez, Berak daki zertarako, eta haren on-nahiari natxekio, ez inoren bizarrari.\nHorrela eta guztiz ere, Rodriguez andere – On Kixotek berriro – , eta Trifaldi andere eta aiza, zeruak begi onez behatuko ditu berorien arrangurak; Santxok nik agindutakoa eginen du, hala Kabilegur baletor nola Malanbrunorekin ekusiko banindu; zuen bizarra mozteko labana baino arinago litzateke nire ezpata Malanbrunori burua lepo gainetik erauzteko; Jaungoikoak badaki gaiztoak eramaiten, baina ez betiko.\nAi! – esan zuen orduan Doloridak – Zeruetako eskualde guztietan dagozen izarrrek orok, zaldun kementsu, zure handitasunari begi onberez beha diezaiotela, eta berorren gogoari ausardia guztia, aurrera joiteko nahikunde osoa sarraraz diezaiotela, etxandereen iraulgi irainduaren zaintzaile eta jagoile izan dadin, botikariek laidoztatu, ezkutarien ele gaiztoen jasaile, morroeen amarrukeria pairatutako enda baita gurea. Madarikatua nexka txatxarra, bere adinaren lorealdian serora sartu ordez etxanderetu zena! Etxeko andere zoritxarrekoak gu, belaunez belaun, lerro zuzenez, gizonagandik gizonagana, Hektor troiatarraren etorkikoak bagara ere, gure nagusi andereek zuka eginen ligukete, honela erregina izaitera iritsi ahal balira! Oi Malanbruno erraldoi, sorgintzaile zaren arren, zure agintzak beti zehatzak dituzun horrek, bidal iezaguzu berehala Kabilegur iderik ez duena, gure zori txarraren aldia amai dadin; bero handia egiten hasiz gero, eta gure bizarrok luzaz badiraute, atx gure zoria!\nBihozketa handiz esan zuen Trifaldik hau eta inguruko guztien begietan malkoak agertu ei ziren, Santxorenak ere bereziki malko isuri, eta bere barru-barruan bihotzez agindu zuen bere nagusiarekin munduko bazterrik atzenetaraino joanen zela, harako aurpegi agurgarri haietatik ahuntz-bizar hura kentzeko era balitz ez balitz ere.


6 991 konektatuta, astea: 2\nHattrick 1997ean sortu zen eta Hattrick Ltd. da bere jabea. Garatzaile gisa, harro gaude gure erabiltzaileekin dugun harreman estuaz, sareko futbol-talde kudeaketa joko entretenigarriena eta arrakastatsuena izaten lagundu digulako.\nHattrick dohako jokoa eta garbia da, baina zure erabiltzaile status-a hobe dezakezu [link]Supporter[/link] egiten bazara, jokoaz gehiago gozatzeko gauza gehiago izango dituzu.\nFutbol manager jokoa 1997. urtetik hona. Izan zaitez zure futbol taldearen buru. Doakoa, betirako.


Andrasa - Enpresa\nGure enpresa gaztea bezain dinamikoa da, eta, urte gutxitan, zaharberrikuntzaren sektoreko erreferentea izatea lortu du. Gaitasun handiko enpresa denez, konfiantza osoa ematen du. Zaharberrikuntzako proiektu zorrotzenetan parte hartzeko prest dago gure erakundea.\nKonpromisoa gure barneko prozesuei aplikatzen zaien eskari maila altuan oinarritzen da, gure kolaboratzaileek eta hornitzaileek helburu komun bat lortze aldera: materialen eta eraikuntzaren tekniken kalitatean estandarik altuena aplikatzea, guztiak kontrolpean erakunde aurreratu eta zorrotza.\nGure enpresarentzat, etorkizunean errehabilitazio irtenbideak biltzen dira, gure bezeroen asebetetze osoa lortzeko. Zure arazoei irtenbide eta konponbideen katalogo zabala jarri dizugu.\n■ Fatxadak, patioak eta teilatuak zaharberritu.\n■ Isolamendu termikoa fatxadaren kanpoko aldetik egiteko sistema (SATE),\n■ Fatxada egurastuak\n■ Plazak, terrazak eta teilatu lauetarako iragazgaitza.\n■ Komunitate etxebizitza batean beste elementu batzuk berritzea.\n■ Igogailuen instalazioa eta oztopo arkitektonikoak ezabatzea.\nErrehabilitazioa diseinatzen dugu eraikuntzako esku-hartze gisa, funtzionalitate berri bat prestatu behar duten eraikinetan edo berreskuratzen diren material berrien eta eraikuntzaren teknikarik aurreratuenak erabiliz.


Bilboko ikastetxe kideak | British Council\nIngeles ikastaroak haur eta gazteentzat\nAukeratu zure ingeles ikastaroa\nIngeles azterketa ofizialetarako prestaketa\nIkasi ingelesa online\nZergatik ikasi British Councilen?\nNon ikasi nahi duzu Espainian?\nBilboko ikastetxe kideak\nTrebakuntza eta ebaluazio korporatiboa\nZure ikastetxean den eskaintza zabaldu nahi duzu gure ingeles eskolekin?\nIngelesa irakasten dugu Bizkaiko zenbait ikastetxetan, adin guztietako ikasleei ingelesez kalitatezko irakaskuntza bat eskainiz.\nLankidetza bide horri esker, 4 eta 17 urte bitarteko haur eta gazteek euren ingelesezko formakuntza akademikoa zabal dezakete eskolako ordutegitik kanpo eta ikastetxetik mugitu gabe. Malgutasunaz gain, ikastetxeentzako gure eskaintza kalitatearengatik nabarmentzen da.\nGure irakasleek metodologia eta baliabide berritzaileak erabiltzen dituzte kide diren ikastetxeetako ikasleek ingeles hizkuntzan duten gaitasun komunikatiboa gara dezaten, betiere, duten adinarekin bete beharko lituzketen helburu pedagogikoen baitan.\nEskolaz kanpoko gure eskoletan, ikasleen gurasoek euren seme-alaben ikaskuntza prozesuan parte hartzen dute. Hiru hilabetean behin egiten diren ebaluzioez gain, gurasoek orientabide akademikoa eta bilerak eska ditzakete euren seme-alaben garapena sustatzeko bai ikastetxean zein etxean, non eskoletan ikasitako praktika dezaketen gure aplikazio, web orrialde eta online baliabideei esker.\nKalitatezko ingelesezko irakaskuntza baten aldeko apustua egiteaz gain, British Councilen haurren babesarekiko konpromisoa ere badugu eta, horregatik, gure ikasleen ongizatea bermatzeko lan egiten dugu. Horretarako, gure langileek derrigorrez bete beharreko politika bat ezarri dugu eta nazioarteko “Keeping Children Safe” erakundearen kide ere bagara.\nEarly Years (4-5 urte)\nGure eskolaz kanpoko gaztetxoentzako ingeles eskolak adin horretarako britainiar curriculumak (Foundation Stage) ezartzen duen metodologian oinarrituta daude. Horren bidez, haurren garapen pertsonala, soziala, emozionala eta fisikoa sustatzen da modu naturalean eta dibertigarrian.\nJokoetan oinarritzen gara ikasleek ingeles hizkuntza ezagutu eta ikas dezaten abestiak, olerkiak, jokoak, ipuinak, eskulanak edo antzezlanak bezalako jarduerekin gozatzen duten bitartean.\nEtapa horretan gure ikasleen autonomiaren garapena ere sustatzen dugu lehen hezkuntzan ingelesaren ikaskuntzari bermearekin aurre egin ahal izan diezaioten.\nBilboko La Salle ikastetxeko ordutegiak eta prezioak\nBarakaldoko Paules Ikastetxeko ordutegiak eta prezioak\nPortugaleteko Santa Maria ikastetxeko ordutegiak eta prezioak\nLehen Hezkuntzarako ingelesa (6-11 urte)\nAdin horretako ingeles ikastaroetan gaitasun komunikatiboak eta erabileran segurtasuna sustatzeko metodologiak erabiltzen dira, betiere, ikaskuntzarako duten aurretiko jarrera laguntzeko.\nEskolak adin horretan interesgarri dituzten gaietan oinarritzen dira eta horrek hiztegia eta gramatika ikasteko aukera ematen die. Ondoren, abesti, joko eta idazketa-ariketen bidez, euren trebetasuna hobetzen dute ingeles hizkuntzaren esparru guztietan euren ikaskideekin eta irakaslearekin elkarri eragiten dioten bitartean.\nBigarren Hezkuntzarako Ingelesa (12-17 urte)\nAdin tarte horretan gazteek dituzten gramatik ezagutzak sendotzean oinarritzen gara. Hori egiten duten bitartean, euren gaitasun komunikatiboak praktikan jartzen dituzte taldekako egitasmoak garatuz. Bide batez, lantalde bateko parte aktiboa izaten ere ikasten dute.\nGainera, bigarren hezkuntzako eskolak myVoice bezalako metodologietan eta nerabeentzat interesgarriak diren gaien inguruko eztabaidetan (teknologia berriak edo irudi pertsonalaren garrantzia) oinarritzen dira. Horri esker, jendaurrean hitz egiteari izan diezaioketen beldurra galtzen dute et, gainera, pentsamendu kritikoa ere garatzen dute.\nIngeles maila zehatz bat lortzen dutenean (B2 mailatik aurrera), gure eskoletan Cambridge English, IELTS edo Aptis bezalako azterketak gainditzeko teknikak ere irakasten dizkiegu. Modu horretan, lortu duten ingeles maila egiaztatzeko aukera izango dute.\nBilboko Tíboli ikastetxeko ordutegiak eta prezioak\nZergatik ikasi gurekin?\nIkusi gehiago irakasle, ikasgelako esperientzia eta liburutegien inguruan.\nBere segurtasuna, gure konpromisoa\nEzagutu konpromiso honen gakoak!\nYoung Learners liburuxka (PDF)\nZuzendariaren ongietorri mezua


Hondarribiak 27.600 euro banatuko ditu euskararentzat. Noticias de Gipuzkoa\nHondarribiak 27.600 euro banatuko ditu euskararentzat\nDenda eta bestelako establezimenduen errotulazioa da diru-laguntzak jasotzen dituen ekintzetako bat.\nIkastea, errotulazioak edo webguneak itzultzea onuratuko dira, besteak beste\nXabier Sagarzazu - Martes, 26 de Junio de 2018 - Actualizado a las 06:03h.\nirun - Hondarribiko Udaleko Euskara arloak 27.600 euro banatuko ditu aurtengo bere diru-laguntzen deialdian, bost lerro desberdinetan banatuta.\nAlde batetik, udan ezagutza edo erabiltzeko ohitura eskasa duten ikasleei zuzendutako euskara ikastaroak antolatzen dituzten ikastetxeentzat, 9.800 euroko diru-laguntza aurrekontua du Euskara arloak. Kasu honetan, onuradun izan nahi duten ikastetxeek, aste honen amaierara arte dute epea eskaria egiteko.\nIkastaroak ematen dituzten hiriko ikastetxeei zuzendutako laguntza hauez gain, euskararen sustapenerako ekintzak antola-tzen dituzten talde edo elkarteen-tzat 7.000 euro banatzea aurreikusten du Hondarriko Udalak.\nikastea eta errotulatzea Ba dago ere, hirugarren diru-laguntza lerro batean, euskarazko barnetegietara edo UEU, Udako Euskal Unibertsitatearen ikastaroetara joango diren hondarribiarrei zuzendutako 7.000 euroko aurrekontua;eta diru-laguntza hauen laugarren lerro batean, Hondarribiko Udaleko Euskara arloak 1.800 dauzka gordeta, denda, taberna eta bestelako edozein establezimendutan euskarazko edo elebidun errotulazioa jartzen dutenentzat.\nAzkenik, Hondarribiko Udalak euskarazko webguneak martxan jartzen dituzten elkarte, erakunde edo enpresa eta negozioentzat 2.000 euroko aurrekontua dauka gordeta diru-laguntza hauen bosgarren lerroaren baitan.\nIkastetxeeetako euskara ikastoren kasuan aste honen amaierara arte baldin badago eskariak egiteko epea, diru-laguntza hauen beste lerro guztietan (euskara sustatzeko ekintzeterako, barnetegi eta uda ikastaroetarako, errotulazioetarako eta euskarazko webguneetarako, alegia), epea irailaren 15era bitarte luzatuko da eta oinarriak eskura daude BAZ bulegoan eta www.hondarribia.eus-en.


Eskoziaren independentziaren inplikazioak eta Europar Batasunari atxikimenduaren inguruko txostena : Norabidea\n[HAEEren aldizkarian jasoa, Carlos Coello eta Fernando González / 2014ko maiatza-abendua]\nCarlos Coello eta Fernando González Eskoziaren independentziaren inplikazioen txostena argitaratu dute, gobernu britainiarrak eginikoa eta Edinburgoko unibertsitateko bi irakasleen azterketa biltzen dituena.\nGobernu britainiarrak azterketa bat argitaratu du Eskozia burujabe batek ekarriko lituzkeen ondorioei buruz. Dokumentu horri erantsita doa bi irakasleren azterketa (James Crawford eta Alan Boyle, Edinburgoko Unibertsitatekoak), Eskoziaren burujabetza-erreferendumari buruzko alderdi juridikoak jorratuz. Bertan ondorioztatzen denez, Eskozia burujabe egiten bada, estatu berritzat hartuko da nazioarteko Zuzenbidearen ikuspegitik, eta gainerako estatuak oraingo Erresuma Batua ordeztuko luke, bere erakundeei eutsiz, eta bi estatu berri agertzearen ideia baztertuz. Horregatik, gainerako Erresuma Batuak orain kide den nazioarteko erakundeen kide izaten jarraituko luke, eta Eskoziak bere atxikipena eskatu beharko luke estatu berri gisa. Hala gertatuko litzateke, adibidez, Europar Batasunarekin.\nEtiketak: atxikimendua, Carlos Coello, Eskozia, estatugintza, Europar Batasuna, Fernando González, kontsulta\n« “Birzentralizazio” berria: euskal kasua\nLurraldeak, burujabetza partekatua eta jasangarritasuna: Eskozia eta Euskadi Europan »


"Zortea eduki dugu egutegiarekin, ez da ezer aldatu" - Noticias de Gipuzkoa\n"Zortea eduki dugu egutegiarekin, ez da ezer aldatu"\nm. tolosa 31.10.2020 | 01:09\nImanol Rojo, lehiaketa batean. Argazkia: N.G.\ndonostia – Denboraldiari hasiera polita eman dio Basque Team Fundazioaren beka jasotzen duen Imanol Rojok, ilusionagarria. Iaz bere mailako denboraldirik onena egin zuenez, aurtengo honetan gorenean hasiko da Munduko Kopako 30 onenen artean mantentzeko helburuarekin; gainera, otsailaren amaiera eta martxoaren hasiera artean Oberstdorfen (Alemania) jokatuko den Munduko Txapelketan maila on horri eutsi nahiko lioke. Ezin ahaztu, denboraldi honetatik aurrera, Munduko Kopako proba hauek Beijing 2022rako sailkatzeko puntuagarriak izango direla. Txinakoetara joateko txartela eskuratuz gero, hirugarrenez joango litzateke Rojo Olinpiar Jokoetara.\n"Urte arraroa izan da. Abuztura arte ez gara etxetik irten. Soilik kontzentrazioetara, Andorra ingurura; baina orain, irailaz geroztik hasi gara ateratzen, Italiara joan gara eskiatzera. Desberdintasun nagusia? Ba, neurriak hartu behar ditugula, PCRa egin behar izaten dugu bidaiatu aurretik. Suposatzen dut lasterketak ere arraroagoak izango direla, oso neurri zorrotzak egongo direlako jendea ez kutsa-tzeko", adierazi zuen eskiatzaile tolosarrak.\n"Zortea eduki dugu egutegiarekin, ez da ezer aldatu, eta printzipioz dena egingo da, egutegi guzti-guztia; eta Munduko Kopa, maila honetan jarraitzen badut, osorik egingo dut, baita Munduko txapelketa ere", aipatu zuen Imanol Rojok.\nEskiatzailearen esanetan, "mailari eustea da nire asmoa. Oso zaila da lehenengo 30en artean egotea, eta nire helburua da, martxoan, Munduko txapelketara forma onean iristea, ahalik eta lanik onena egiteko".\n"Aurtengo denboraldia oso erabakigarria da, lasterketa guztiak kontuan hartzen baitira Beijing 2022ri begira. Nire ustez, aurtengoa erabakigarria izango da Joko Olinpikoak nola joango diren ikusteko", gaineratu zuen.\nEta azkenik, denboraldi honetako helburu nagusitzat Munduko Txapelketa izango duela aitortu zuen: "Aurten Munduko txapelketa ondo egitea da nire helburua, eta ikusiko dugu ea hemendik bi urtera non gauden".\n"Zortea eduki dugu egutegiarekin, ez da ezer aldatu, eta printzipioz dena egingo da"\nBertan behera geratu da Gipuzkoako Harri Handien finala.\nAro berri baten hasiera.\nGipuzkoa, cerca de la ´zona roja´\nLa Justicia mantiene el 14-F por "un interés público muy intenso"


Doikuntzaren egokitasuna, doikuntzaren ontasuna – Gizapedia\nDoikuntzaren egokitasuna, doikuntzaren ontasuna\nEstatistikan, doikuntzaren egokitasuna edo doikuntzaren ontasuna datuak aurrez ezarritako edo estimatutako eredu estatistiko batera doitzen diren zehazten duten metodoen multzoa da, egokitasun horren estatistiko edo neurri bat emanez, gehienetan karratuen batura bat kalkulatuz, eta horretan oinarrituta, proba estatistiko baten bitartez, eredua datu horietarako egokia den erabakiz. Adibidez, eredu batean lan egiten duten gizonezko eta emakumezkoen proportzioak %80 eta %60 direla ezarri bada, eta datuek gizonezkoen %75ek eta emakumeen %70ek lan egiten dutela erakusten badute, doikuntzaren ontasunaren neurri moduan har daiteke, gero proba estatistiko baten bitartez adierazgarria den ala ez erabaki beharko bada ere.\nDoikuntzaren ontasuna aztertzeko hainbat metodo daude: adibidez, khi-karratu probaren bitartez 18 urteko mutil gazteen altuera banaketa normalaren araberakoa dela erabaki daiteke; erregresioan berriz, mugatze-koefizienteak altuerari eta pisuari buruzko datuek zuzen bati zenbateraino jarraitzen dioten jasotzen du.\n[latexpage] Estatistikan, erregresioa edo erregresio-analisia aldagai dependente batek aldagai independente batekin edo batzuekin duen erlazioaren parametroak zehaztu eta erlazio estatistiko horren ezaugarriak (horien artean, erlazioa zenbateraino den argia…\nBanaketa normala (gausstar legea edo gausstar kanpaia ere deitua) estatistikan gehien erabiltzen den banakuntza da arrazoi hauengatik: kanpai itxurakoa eta simetrikoa da, eta horrela errealitatean maiz agertzen diren…


Mundumira jaialdia Arrasaten egingo da maiatzaren 30eko asteburuan - Debagoiena - Goiena.eus\nMundumira jaialdia Arrasaten egingo da maiatzaren 30eko asteburuan\nMonika Belastegi 2014-02-14 09:36\n2005 urteko Mundumiran parte hartu zuen taldeetako bat Monterronen.\nUrtebeteko atsedena hartu ondoren, aurten berreskuratu egingo da Mundumira, munduko kulturen jaia. Mankomunitateko Turismo Sailetik aurreratu dutenez, une honetan jaialdiaren diseinua lantzen ari dira eta aurrerago emango dute jaialdiko berrikuntzen berri.\nTurismo Sailetik bai aurreratu dutena da, Arrasaten izango dela maiatzaren 30 eta 31 eta ekainaren 1eko asteburuan.\nHori horrela, bigarrenez ospatuko da Mundumira Arrasaten. 2005 urtean egin zen lehenengoz jaialdia eta Arrasatek hartu zuen lehen edizio hura.\nLehen aldi hartan ere munduko kulturen jaia izan zen eta musika, zirku eta kaleko antzerkien tailerrak egin ziren. Baita artisau edota gastronomia azokak ere. Musikari dagokionez, Márcio Faraco brasildarraren eta Raul Paz kubatarraren eta Euskal Herritik Gariren kontzertuak izan ziren.\nArrasateren ondoren, Oñatin (2006), Aretxabaletan (2007), Bergaran (2008), Eskoriatzan (2009), Antzuolan (2010), Elgetan (2011) eta Leintz Gatzagan eta Eskoriatzan partekatuta (2012) egin da munduko kulturen jaialdia.


Eneritz - Wikipedia, entziklopedia askea.\nArtikulu hau Nafarroako herriari buruzkoa da; Eneritz izena gaitzat duena beste hau da: «Eneritz (izena)»\nAlberto Valencia Trueba (CDN)\n42°40′00″N 1°43′00″W / 42.666666666667°N 1.7166666666667°W / 42.666666666667; -1.716666666666742°40′00″N 1°43′00″W / 42.666666666667°N 1.7166666666667°W / 42.666666666667; -1.7166666666667\n296 (2021: 4)\n% 8,4 (2013)\n% 11,00 (2018: %7,69)\nEneritz ([eneɾits̻]) Nafarroako erdialdean eta Izarbeibarreko eskualdean dagoen udalerria da. Iruñeko merindadeko herri honek 334 biztanle zituen 2014. urteko erroldaren arabera. Nafarroako hiriburutik 22 kilometrora dago.\nHerria Nafarroa erdialdean dago, zehazki Iruñeko merindadearen hegoaldean. Campanastik Obanosera doan NA-601 errepidetik heltzen da udalerrira. Mendi garrantzitsuenen artean, Montemocha, Chaparral eta Castellano daude. Errobo ibaia eta Gabildoa errekastoa udalerritik igarotzen dira, euren urak Arga ibaira isurtzen dira.\nEneritzek Muruzabal eta Adiosekin egiten du muga iparraldean, Ukarrekin ekialdean, Obanosekin mendebaldean, eta Añorberekin hegoaldean.\nEnerizko ekonomiaren jarduera nagusia nekazaritza da, mahastiak eta zerealak bereziki. 1921eko apirilaren 4an Nafarroako nekazaritza aurrezki kutxak sustaturiko koperatiba sortu zen, eta 1947ko martxoaren 19an San Isidro upategi koperatiba (gaur egun desagertua).\nLur komunek 287 hektarea hartzen dituzte (erroldaturiko lurren %30 inguru).\n2008ko erroldaren arabera, Espainiaz kanpoko 35 etorkin bizi ziren herrian, biztanleriaren %12,46 (Nafarroako batezbestekoaren gainetik).\n1981. urtean eraiki zen eraikin zaharraren gainean. Bi solairuko eraikin modernoa da. Udaletxeko idazkaria Muruzabal, Ukar eta Adiosko idazkari ere bada. Udalak alkatea eta sei zinegotzi dauzka.\nEnerizko udaletxeko idazkaria, Adios, Legarda, Muruzabal, Obanos, Tirapu, Ukar eta Utergako idazkari ere bada.\nHELBIDEA: Donibane kalea, z/g\nEnerizko alkatea CDN alderdiko José Alberto Valencia Trueba da 2007ko udal hauteskundeez geroztik, bere taldeak udaleko zazpi zinegotziak lortu zituen, eta hortaz gehiengo osoa udalean. Baliogabeko botoak bi izan ziren (emandako boto guztien %1,44) eta boto zuriak hiru izan ziren (%2,19). Abstentzioa %38,77ekoa izan zen.\nEnerizko Udala (2011)\nCDN 134 7\n2011n egoera bera izan zen: CDNkoa zerrenda bakarra, 145 boto, 7 zinegotziak eta alkatetza Valenciarentzat. 2007koetan bezala, Azuelorekin batera CDNk eskuratu zuen alkatetza bakarra izan zen. Ordea, hauteskundeen ostean alderdi horrek desegitea erabaki zuen.\n2007-2011 Alberto Valencia Trueba CDN\n2011-2015 Alberto Valencia Trueba CDN\nNafarroako gobernuak onartutako Euskararen Foru Legearen arabera Eneritz eremu ez-euskalduneko udalerria zen, eta hori dela eta, hizkuntza ofizial bakarra gaztelania zen. 2001eko erroldaren arabera, herritarren %3,35ek zekien euskaraz hitz egiten.\n2008an Nafarroako Ezker Batuak eta Nafarroa Baik Euskararen Foru Legea aldatu eta gune mistoan udalerri gehiago sartzeko (horien artean Eneritz) proposamena aurkeztu zuten Nafarroako legebiltzarrean. UPN ez beste talde guztien baiezko botoarekin proposamena aurrera aterako zela zirudienean, PSN alderdiaren ustegabeko jarrera aldaketak, atzera bota zuen gune mistoaren hedapena.\n2009ko urtarriletik udalerriaren izen ofiziala Enériz <> Eneritz da.\nHerriko jaiak uztailaren 22aren inguruan ospatzen dira Andre Maria Magdalenaren omenez. Jaiek lau egun irauten dute. Horrez gain, Enerizko "jai txikiak" irailaren 8an antolatzen dira San Martzialen omenez.\nUrteko gainontzeko ospakizunen artean honako hauek daude: Maiatzaren 1ean Guzmango Santo Domingo baselizarako erromeria, "Gurutzearen eguna" irailaren 14tik hurbilen dagoen igandean, eta San Isidro Nekazariaren eguna maiatzaren 15ean.\nObanosen egoitza nagusia duen "Izarbeibarko Zerbitzuen Mankomunitatea", zaborra biltzeaz, ura hornitzeaz eta bestelako zerbitzuez arduratzen da Eneritzen eta eskualdeko beste hainbat herritan.\nAndre Maria Magdalenaren eliza, XVIII. mendean eraikia.\nGuzmango Santo Domingo baseliza.\n↑ Hauteskundeen ostean CDN alderdiak desegitea erabaki zuen.\n(Gaztelaniaz) Eniritzi buruzko informazioa Nafarroako Gobernuaren webgunean.\nHerriaren ikuspegia NA-601 errepidetik Google Street View-n.\nLiburuak: Euskal Herriko bidaia-gida/Herriz herri/Eneritz


Mikel Peñak eta Portugaletek Mikelontxoren bidea jarraitzen dute\nMikel Peñak, Mikelontxon aita eta Aspanovas familiako kide batek, erronka hau egin nahi izan du haurren minbizia ikusarazteko eta Aspanovasentzat dirua biltzeko.\nMikel Peñak, Bihotz Aratz Portugalete Atletismo taldearen eskutik eta Emakume Koraje lasterketaren barruan, 24 orduz Boutique Hoteletik Sestaoraino ibiltzeko erronka burutu du.\nMikel ez da bakarrik egon erronka honetan zehar, Portugaleteko herri osoa buru-belarri murgildu baita bere erronkan eta haur minbiziaren arazoan. 24 orduetan zehar, herritar, enpresa, erakunde, kirol-klub eta abarren laguntza izan zuen.\nMikelontxonen oroitzapena ikusgai egon zen proban zehar\nMikelontxoren oriotzapena ikusgai egon zen proba guztian zehar; bai pasta beltzeldun betaurreko ikonikoen marrazkia duen pankartan, bai Mikelek berak esan zuen bezala, “hor goian dugun norbait zaintzen ari da, dena ondo atera dadin”. Oihan, Mikelontxon bezala haur minbiziaren ondorioz hil zen haur bat, bertan egon zen ere ibilbidean zehar, eta erronkarako soilik diseinatutako kamisetan bere izena zuen bihotz batekin gogoratu nahi izan zitzaion.\nBere gogoak, han zeudenen konpainiak eta, jakina, semearen oroitzapenak eraginda, igandean, 12: 00etan, lerrora iritsi zen, eta erronka gainditzea lortu zuen: Mikelontxon bidea jarraitzea.\nUrriaren 29an, astebete geroago, IX. Gala egin zen. Karrera MUJER CORAJE INFOSEGUR, non Mikel Peñak erronkan bildutako dirua entregatu zuen; 13.500 € guztira, zalantzarik gabe gure eguneroko lanarekin jarraitzen eta gure familiak zaintzen eta laguntzen lagunduko digutenak.\nKaixo, Aspanovas gara.\nAspanovas Bizkaian jaio zen duela 30 urte baino gehiago, minbizia diagnostikatutako adingabeen guraso-talde gisa, seme-alaben eskubideak asistentzia- eta osasun-arloan defendatzeko elkartuta.\nDenda SolidarioaDOHAINTZA BAT EGINEMAN HEZUR-MUINA